Dragović i Degenek spremni za Razgrad - SPORTSKI ŽURNAL\nStandardni štoperi Crvene zvezde imaju slabije simptome virusa i igraće protiv Ludogoreca 30. septembra\nVirus koji muči fudbalere Crvene zvezde posle derbija uneo je među navijače zebnju da će ekipa biti drastično oslabljena protiv Ludogoreca u Razgradu, ali poslednje informacije govore da se to neće dogoditi i da će standardni štoperski tandem Dragović-Degenek biti na terenu u drugom kolu grupne faze Lige Evrope. Defanzivci se, poput veće bolesnih u ekipi, bolje osećaju i moguće je čak da budu u kombinaciji za nedeljno gostovanje Novom Pazaru.\nPosmatrano sa sadašnje tačke, nije realno da budu među starterima kraj Jošanice, ali mogli bi da prethodno uđu u redovan trenažni proces i na nezgodnom gostovanju upišu u slučaju potrebe određene minute. Bez njih dvojice štoperska rotacija je jako skraćena, sada je praktično izvesno da će važno mesto u odbrani na narednoj prvenstvenoj utakmici imati Radovan Pankov, u konkurenciji za startera kao centralni bek je i Strahinja Eraković.\nBorjan ne branio za Zvezdu u Evropi i slomljenog prsta i prilično oštećene zadnje lože, pa zbog prethodnih iskustva ne sme da se odbaci varijanta da iskusni čuvar mreže ipak stane između stativa protiv nekadašnjeg kluba.\nMiki-Gvelf · 24 septembar, 2021 16:40\nPedja · 25 septembar, 2021 01:01


Vesti online / Vesti / Svet / Putin i Erdogan nastavljaju dijalog\n15:00 >> 13:13h\nVladimir Putin i Redžep Tajip Erdogan na susretu u Teheranu\nRanije je Erdogan novinarima saopštio o mogućem susretu sa Putinom nakon svoje posete Nemačkoj koja je planirana za 27. i 28. septembar.\n- Predsednici su se dogovorili da će nastaviti dijalog - odgovorio je Peskov na pitanje o mogućnosti tog sastanka.\nU Teheranu su u petak održani razgovori lidera Rusije, Turske i Irana. Osnovne teme diskusije bili su proces rešavanja krize u Siriji i situacija u provinciji Idlibu u toj zemlji.\n- Imamo nesuglasice (sa Rusijom) i mi o tome raspravljamo na nivou ministarstava spoljnih poslova i odbrane i obaveštajnih službi. Nakon posete Nemačkoj (27. i 28. septembra) ponovo bih mogao da se sastanem sa Putinom - rekao je Erdogan turskim novinarima u avionu, vraćajući se sa samita u Teheranu, prenosi „Hurijet“.\nSVET Putin čestitao Erdoganu, evo šta mu je naglasio\nSVET Erdoganovo "izvini" Putinu izgubljeno u prevodu


Ključ dugovečnosti - Promenom životnih navika čuvaju se zdravlje i vitalnost | BG online\nPromenom životnih navika čuvaju se zdravlje i vitalnost\nAko vam je život vrlo stresan, fizička aktivnost ne samo da je korisna za vas, već vam je suštinski neophodna jer štiti od skraćivanja telomera koji štite hromozome od oštećenja i omogućavaju njihovu normalnu funkciju tokom ćelijskih deoba. Taj proces je od presudnog značaja za normalnu funkciju ćelije, a time i za normalan rast i razvoj organizma- objašnjenje je Dr Elizabet Blekbern i dr Elise Epel autorki knjige “Telomere” (ključ dugovečnosti). Dr Elizabet Blekbern je dobitnica Nobelove nagrade za otkriće uloge telomera u procesu starenja, dok je dr Elisa Epel stručnjak za psihološki pristup poboljšanju kvaliteta života.\n“Telomere” je knjiga u kojoj je objašnjeno kako starimo na ćelijskom nivou i na koji način jednostavnim promenama možemo očuvati zdravlje i vitalnost.\nVežbajte i kad to ne želite\n“Nemam vremena da se bavim sportom ni vežbanjem, imam previše obaveza i premalo vremena”. Da li vam ova rečenica zvuči poznato? Dr Elizabet Blekbern i dr Elisa Epel napominju da je izuzetno važno da se bavite fizičkim aktivnostima, čak i onda kad možda ne želite, jer čak i kad se osećate preopterećeno i pregaženo fizičke vežbe mogu da vas drže u boljem raspoloženju čak i tri sata nakon što ih okončate.\nSigurno znate šezdesetogodišnjake koji izgledaju i ostavljaju utisak kao da im je 40 godina, dok neki četrdesetogodišnjaci izgledaju kao da imaju 60. Čuvene doktorke kažu da promenom načina života možemo uticati na neutralisanje srčanih i mnogih oboljenja, biti mladoliki i vitalni.\nNa starenje ćelija utiče mnogo faktora, od ishrane do tehnika kojima se smanjuje stres, fizičke aktivnosti… Kod onih koji su u većoj meri smanjili brižna razmišljanja o bolesti, nivo telomere je više porastao što upućuje na to da smanjivanje stresa doprinosi uočenim poboljšanjima, pišu autorke knjige “Telomere”.\nKako pomoći telu da pročisti svoje ćelije?\nFizička aktivnost umanjuje oksidacijski stres i zapaljenje, stoga ne iznenađuje što se za neke programe fizičkih vežbi pokazalo da povećavaju i nivo telomera. Kampanjci u vežbanju, međutim, moraju da se pripaze jer i preterivanje u neredovnim fizičkim naporima može da pospeši oksidacijski stres, a ako preterujete sa treninzima možete ozbiljno da naškodite svojim telomerima.\nFizička aktivnost može da produži zdravu životnu fazu.\nKad se bavite fizičkom aktivnošću ćelije u kori nadbubrežne žlezde luče manje kortizola, zloglasnog hormona stresa. Manje kortizola znači da se osećate spokojnije. Usled redovnog bavljenja fizičkom aktivnošću ćelije celog organizma postaju osetljivije na insulin što znači stabilniji nivo šećera u krvi.\nI mentalni trikovi štite od stresa\nAko želite da izbegnete stres, gomilanje masnih naslaga na stomaku i visok šećer neophodno je da se bavite nekom fizičkom aktivnošću- sigurne su autorke knjige “Telomere” kao i u to da fizička aktivnost može produžiti zdravu životnu fazu, dok redovno bavljenje fizičkim aktivnostima čuva biološku mladost imunog sistema.\nU knjizi “Telomere” autorke otkrivaju da kvalitet sna, fizička aktivnost, aspekti hrane, pa čak i određene hemikalije kojima smo izloženi ostavljaju dubok trag na naše telomere i da ih hroničan stres, negativni oblici razmišljanja i napregnuti međuljudski odnosi nagrizaju i skraćuju. Bazirana na naučnim saznanjima, ova knjiga sadrži spisak korisnih namirnica, savete o vrsti i količini fizičke aktivnosti koje su zdrave za telomere, mentalne trikove koji štite od stresa, informacije o tome kako da sačuvate decu od oštećenja telomera, počevši od njihovog razvoja u utrobi.\nKnjigu “Telomere” po ceni od 999 dinara + troškovi dostave možete poručiti telefonom 066060820 ili putem porudžbenice:


OSSRB - Šesto mesto za pionire Srbije na Evropskom prvenstvu\nŠesto mesto za pionire Srbije na Evropskom prvenstvu\nMuška pionirska reprezentacija Srbije, igrači rođeni 2005. i mlađi, zauzela je šesto mesto na III EP 2021. u Tirani. Bugarska je danas, u meču za peto mesto, pobedila Srbiju sa 3:1, po setovima 25:23, 28:26, 23:25 i 20:25, posle 70 minuta igre.\nBugarska je tokom čitavog prvog seta imala rezultatsku prednost. Posle izjednačenog početka utakmice, Bugraska je prvo povela sa 10:5, pa sa 16:12, ali je Srbija uspela da se rezultatski vrati u prvi set. U izjednačenoj završnici, Bugarska je bila koncentrisanija, osvojila je set sa 25:23 i povela je sa 1:0. Drugi set bio je više nego izjednačen, ali sreća ponovo nije bila na strani pionira Srbije. U većini ovog set igralo se poen za poen, a Bugraska na kraju uspela da povede sa 2:0. Pioniri Bugraske bolje su otvorili i treći set, vodili su u jednom trenutku sa 18:14, ali su izabranici Strahinje Kozića uspeli da naprave seriju ood 5:0, poveli su sa 19:18 i osvojili su treći set. Ipak, nije Bugrasku uzdrmala bolja igra Srbije u trećem setu, ponovo su napravili veliku prednost i na kraju su izašli kao pobednici kako ovog seta, tako i meča.\nIzjava Ignjata Dopuđa\nIzjava Andreja Cvitkovića\nIzjava Marka Jankovića\nKada se saberu svi utisci, Srbija je na ovom Evrposkom prvenstvu pirkazala odličnu igru protiv veoma zahtevnih protivnika.\nPIONIRI – III EP 2021. – TIRANA, ALBANIJA:\nNEDELJA, 18. JUL:\nDVORANA „FETI BOROVA“:\nSLOVENIJA – RUSIJA 3:0 (25:23, 25:21, 25:23)\nPOLJSKA – ITALIJA 3:1 (23:25, 25:16, 29:27, 25:16)\nDVORANA „FARKA VOLEJ“:\nSRBIJA – BUGARSKA 1:3 (23:25, 26:28, 25:23, 20:25)\nBELGIJA – LETONIJA 3:1 (21:25, 25:15, 25:19, 25:22)\nPioniri Srbije su do sada igrali na I EP 2017. u Konji, gde su zauzeli osmo mesto.


Krajem aprila 2021. godine usvojen je novi Zakon o elektronskom fakturisanju. Prema očekivanjima resornog ministra i Privredne komore Srbije, prognozira se da donese veliko rasterećenje privrede, kako u pogledu značajnog umanjenja direktnih troškova štampe, slanja i obrade svih vrsta računa, tako i u pogledu povećanja efikasnosti samog procesa. Pored toga, očekuje se da novi sistem znatno ubrza povrat PDV-a, na šta trenutno postoji dosta zamerki od strane privrede.\nKako će sistem e-faktura funkcionisati u praksi? Šta nam sve donosi novi zakon?\nNovi zakon u potpunosti redefiniše i sam pojam elektronske fakture, i procese prijema i slanja svih vrsta računa. Uvodjenjem SEF – Sistema elektronskih faktura, uvodi se i zakonska obaveza evidencije svih faktura subjekata javnog i privatnog sektora, obveznika PDV, u tom sistemu, bez dalje potrebe izdavanja računa u papirnoj formi. Kroz integraciju finansijskih sistema koje koriste privredni subjekti sa SEF-om, postiže se puna digitalizacija i automatizacija celog postupka.\n” Zamislite sistem u kome Vaš komercijalista kreira fakturu u Vašem finansijskom sistemu, knjiži je, označi poslatom i to je sve. “\nA sledećeg jutra ta faktura se već nalazi u finansijskom sistemu primaoca, spremna za obradu, sa svim podacima fakture, uključujući i stavke, sa dodeljenim delovodnim brojem, bez potrebe manuelnog unosa bilo kog podatka, dodeljena odgovarajućem zaposlenom u procesu obrade. Zaista ogroman iskorak u pogledu smanjenja vremena razmene računa, umanjenja manuelnog rada, rizika poslovanja, što na kraju rezultira značajnim uštedama u poslovanju.\nKoje će sve koristi privredni subjekti imati primenom ovog novog zakona, a šta su potencijalni izazovi sa kojima će se suočavati?\nPre svega, potrebno je angažovati tim eksperata iz predmetnih oblasti, koji će izvršiti analizu postojećeg stanja, evantualnih tačaka neuskladjenosti sa zahtevima novog zakona, neophodnih prilagodjenja procesa rada i softverskih sistema, definisati da li je potrebno angažovanje informacionog posrednika, postaviti predlog novog sistema, a zatim pristupiti realizaciji. Realizacija podrazumeva prilagodjavanje postojećih procedura rada i pravilnika, prilagodjavanje postoječih sistema i integracija sa sistemom elektronskih faktura ili informacionim posrednikom.\nNa našem tržištu postoje IT kompanije, koje mogu da pruže potpunu, pravovremenu i kvalitetnu uslugu kako bi obezbedile uspešnu primenu novog zakona, u skladu sa zakonskim obavezama, bez uticaja na tok poslovanja. Kao kompanija posvećena integraciji i razvoju sistemskih IT rešenja AIGO poseduje tim eksperata koji je tu da ovu transformaciju učini sigurnom i efikasnom.\nKoji je Vaš savet na koji način se kompanije mogu najlakše i najefikasnije pripremiti za najavljene promene? Koliko je odabir pravih partnera važan za implementaciju ovog rešenja?\nNovi zakon u potpunosti redefiniše i sam pojam elektronske fakture, i procese prijema i slanja svih vrsta računa. Uvodjenjem SEF – Sistema elektronskih faktura, uvodi se i zakonska obaveza evidencije svih faktura subjekata javnog i privatnog sektora, obveznika PDV, u tom sistemu, bez dalje potrebe izdavanja računa u papirnoj formi. Kroz integraciju finansijskih sistema koje koriste privredni subjekti sa SEF-om, postiže se puna digitalizacija i automatizacija celog postupka. Zamislite sistem u kome Vaš komercijalista keira fakturu u Vašem finansijskom sistemu, knjiži je, označi poslatom i to je sve. A sledećeg jutra ta faktura se već nalazi u finansijskom sistemu primaoca, spremna za obradu, sa svim podacima fakture, uključujući i stavke, sa dodeljenim delovodnim brojem, bez potrebe manuelnog unosa bilo kog podatka, dodeljena odgovarajućem zaposlenom u procesu obrade. Zaista ogroman iskorak u pogledu smanjenja vremena razmene računa, umanjenja manuelnog rada, rizika poslovanja, što na kraju rezultira značajnim uštedama u poslovanju.\nPuna digitalizacija i automatizacija procesa rada sa računima donosi direktne uštede, uklanjanjem potrebe za rukovanja papirnim računima, štampe, slanje, potpisivanja, ali i indirektne, povećanjem efikasnosti rada kroz smanjenje angažovanje zaposlenih na ovim zadacima. Uz umanjenje vremena trajanja celog procesa od trenutka fakturisanja, kao i očekivano kraće vreme povraćaja PDV, jasno je da su očekivane dobiti za privredu značajne. Zamenu papirnih u elektronske račune možemo posmatrati i sa aspekta sigurnosti jer za razliku od papirnog, eRačun je manje podložan manipulacijama i izmenama.\nOvaj zakon je jedan od onih zakona koji se u značajnoj meri oslanjaju na informacione tehnologije i sisteme. Njegovo razumevanje i primena treba da uključe ekspertski tim iz više oblasti, kao što su finansije, pravna služba i IT. Potrebno je izvršiti izmene i u samim procesima rada, kao i u samim softverskim sistemima, uz izvodjenje integracija sistema, što je opet posao koji zahteva angažovanje stručnjaka više profila, u zajedničkom radu. Na kraju, naravno, rokovi, koji su uvek izazov kod donošenja novog zakona koji uvodi značajnije izmene u procese rada i sisteme koji u procesima učestvuju. Već od 01.01.2022. subjekti privatnog sektora moraju da primenjuju novi zakon u delu slanja računa subjektu javnog sektora.


U partnerstvu sa Ministarstvom kulture i informisanja Republike Srbije 12. i 13. juna 2015. u Klubu narodnih poslanika u Beogradu organizovali smo konferenciju "Marketing i komunikacije institucija kulture u digitalnoj eri" o upotrebi digitalnih medija u promociji kulturnih institucija i događaja.\nKroz različite panel diskusije i predavanja, ova konferencija je imala za cilj da analizira poziciju različitih institucija kulture i predstavi primere "digitalne transformacije" kroz koje su neke od njih prošle. Konferenciji su prisustvovali direktori republičkih, regionalnih i lokalnih institucija kulture, njihove kolege zadužene za odnose sa javnošću, kao i predstavnici kreativnih agencija iz Srbije i Velike Britanije.\nIzmeđu ostalih, na konferenciji je govorio Mark Borkovski, kolumnista britanskog lista Gardijen i čuveni PR agent koji je zastupao velike svetske zvezde i institucije kao što su Van Morison, Klif Ričard, Cirque de Soleil, tri tenora, Led Cepelin, Edi Izard, Boljšoj balet i Majkl Džekson.\nTokom ovog događaja, pozvali smo javnost da predloži najbolje digitalno rešenje koje promoviše određenu instituciju kulture, kulturnu manifestaciju ili projekat iz ove oblasti, nakon čega je naš stručni žiri izabrao pet najinovativnijih. Nakon toga, internet publika je glasala za najbolje. Na osnovu glasova, najbolje digitalno rešenje u oblasti kulture je promotivna kampanja "Drama u taksiju" Jugoslovenskog dramskog pozorišta i agencije McCann Beograd.\nTokom prvog dana konferencije imali smo priliku da čujemo nešto više o uspešnim digitalnim rešenjima koje su neke od naših institucija kulture primenile tokom svojih projekata i na taj način privukle mlađu publiku.\nPredavači iz Velike Britanije sa učesnicima su podelili svoja iskustva i načine na koje oni mogu da upotrebe digitalne tehnologije kako bi privukli novu i mlađu publiku.\nDogađaju su prisustvovali i ljudi iz sveta marketinga za koje je ovo bila jedinstvena prilika da se upoznaju sa predstavnicima institucija kulture i prezentuju svoje projekte i rešenja.\nKako bismo predstavili rešenja koje bi institucije kulture mogle da iskoriste u svom radu naš kolega Željko Jovanović prezentovao je projekte iz ove oblasti koje smo sproveli u regionu koristeći prvenstveno digitalne kanale komunikacije.\nDrugi dan konferencije bio je posvećen promovisanju kulture u tradicionalnim i digitalnim medijima i načinima unapređenja odnosa institucija kulture i urednika kulturnih rubrika.


Događaju li se čuda na najvećem stadionu?\nOno što je zanimljivo jeste da je podatke o severnokorejskoj ligi vrlo teško pronaći, čak i te kada se igraju mečevi, i koji su rezultati, pa su Indijci, koje s klupe predvodi Španac Albert Roka, sigurno imali poteškoća da saznaju nešto o svom rivalu.\nDok ceo svet čeka sledeći potez njihovog lidera Kim Džong Una, fudbaleri severnokorejskog kluba 25. april pokušaće da naprave istorijski uspeh i plasiraju se u samu završnicu AFC kupa, takmičenje u kojem učestvuju timovi iz manje fudbalski razvijenih zemalja Azije.\nOvo je revanš meč Interzonalnog polufinala (u drugom igraju Seres s Filipina i Istiklol iz Tadžikistana), a pobednik Interzonalnog finala sastaće se u velikom finalu sa pobednikom takmičenja Zapadne zone, gde se u finalu sastaju Iračani, tačnije Al Vahda i Al Kuva.\n(1,60) 25. April (3,70) Bengaluru (5,30)\nKoliko god bilo komplikovano, plasman u finale bio bi bi veliki uspeh za 25. april, ali to će biti vrlo teška misija za ekipu koja je u prvom meču, u Indiji, poražena sa 0:3. Međutim, oni će rivala dočekati na najvećem stadionu na planeti, Prvi maj u Pjongjangu, koji ima preko 115.000 sedećih mesta, pa se možda i dogodi čudo?\nOno što je zanimljivo jeste da je podatke o severnokorejskoj ligi vrlo teško pronaći, čak i te kada se igraju mečevi, i koji su rezultati, pa su Indijci, koje s klupe predvodi Španac Albert Roka, sigurno imali poteškoća da saznaju nešto o svom rivalu. U prvom meču, to im nije predstavljalo problem...


Višković: Očekujem da bude prihvaćen prijedlog da cijena struje bude 53 evra za sve privrednike\nPredsjednik Vlade Republike Srpske Radovan Višković očekuje da "Elektroprivreda Srpske" prihvati njegov prijedlog da cijena električne energije za sve privrednike bude 53 evra.\nVišković je rekao da, kao predsjednik Vlade nema ovlaštenja da donosi odluke o tome, ali da mu je cilj da posreduje između "Elektroprivrede Srpske" i privrednika radi pronalaska najboljeg zajedničkog rješenja.\n"Ono što je ponuđeno od `Elektroprivrede Srpske` ugostiteljima i hotelijerima nije održivo i smatram da treba da se dogovore šta je prihvatljivo i za jednu i za drugu stranu", rekao je Višković za RTRS.\nOn je dodao da nije popularno povećavati cijenu struje, ali da treba imati na umu da će i sa povećanjem ova cijena opet biti mnogo niža nego u Federaciji BiH.\nVišković je istakao da su ekonomski pokazatelji u Srpskoj u ovoj godini jedni od najboljih i da imaju tendenciju rasta, te da će na njih pozitivno uticati i očekivani investicioni ciklus u 2022. godini od dvije milijarde KM.\nOn je rekao da je ova godina bila povoljnija u odnosu na prethodnu, te da je to rezultat dobro koordinisanih ekonomskih mjera koje je Vlada Srpske donijela kako bi sanirala posljedice pandemije virusa korona.\n"Minimalna plata u Republici Srpskoj će pratiti onu u okruženju, prvenstveno u Srbiji", rekao je Višković.\nVišković je istakao da će Vlada Srpske nastaviti da brine o osjetljivim kategorijama, kao što su penzioneri, kojima će biti povećavana penzija i u narednoj godini.\n"Od 1. januara u budžetu idemo i sa povećanjem izdataka za mjesečne boračke dodatke, te invalidnine", rekao je Višković.\nOn je podsjetio da se Vlada Srpske odrekla oko 80 miliona KM za narednu godinu, kako bi svim radnicima i u javnom i u realnom sektoru bila povećana plata.\nVišković je rekao da Vlada očekuje da se i poslodavci odreknu dijela svojih prihoda, kako bi dodatno povećali plate radnicima i tako ih zadržali na ovim prostorima.\nOn je napomenuo da se u Srpskoj očekuje investicioni ciklus u narednoj godini od dvije milijarde KM, što se odnosi na realizaciju infrastrukturnih i energetskih projekata.\n"To daje za pravo da će naša ekonomija imati velike benefite od toga, što će pozitivno uticati i na ekonomske pokazatelje u Srpskoj", rekao je Višković.\nOn je pozvao sve građane Republike Srpske da daju svoj doprinos obilježavanju 9. januara, Dana Republike.


► Đilas: Nikoga nisam napao, opsovao sam jer su me vređali pred decom\nĐilas je u pisanoj izjavi naveo da je tokom protestne šetnje centrom Beograda sustigao grupu mladih ljudi koji su ga vređali i da je prošao pored njih bez reakcija, ali da su oni krenuli ka njemu i došlo je do verbalnog konflikta sa njegovim prijateljima, a ne telohraniteljima kako je navela organizacija Marks2, jer telohranitelje nema.\nPrema njegovim rečima po završetku šetnje ista grupa sačekala ga je ispred knjižare Vulkan gde je ušao sa decom, i počeli su da skandiraju istu parolu, te da im je on rekao da nije u redu da to viču kada je s decom, i produžio, ali su oni nastavili.\n"Stao sam pred njih, dok je Iva odvela Anu i Vuka 15-ak metara dalje i pitao ih da li njihovi roditelji znaju kako se ponašaju. Pošto nisu prestajali, opsovao sam ih, što naravno nije ispravno. U naš konflikt umešao se prijatelj koji je bio sa nama i jedan građanin koji je prolazio i video šta se dešava i razdvojili su nas", naveo je jedan od osnivača Saveza za Srbiju.\nĐilas je izrazio žaljenje što je opsovao aktiviste organizacije Marks21 ali i dodao da je to bila "krajnje ljudska reakcija", a kako je dodao, zbog uvreda koje su mu uputili aktivisti Marksa21 izvinjavali su mu se drugi učesnici u protestnoj šetnji koji su hodali ispred, a među njima i predstavnici sindikata Pošte.\n"Nije trebalo da psujem, žao mi je zbog toga, ali pitam svakoga kako bi se on poneo da mu se desi nešto ovako. To što se bavim politikom ne daje mi pravo nikoga da vređam, ali ne daje pravo ni drugima da se ovako ponašaju, posebno kada sam na ulici sa svojom porodicom", naveo je Đilas u pisanoj izjavi.\nPrethodno je organizacija Marks21 optužila Đilasa da je nakon subotnje protestne šetnje u Beogradu "vređao i psovao" njihove aktiviste koje je kako se navodi, nazivao ludacima kojima je potrebno lečenje.\n"Po završetku protesta, lider Saveza za Srbiju ponovo se pojavio u blizini naše grupe i dobacio nam: 'Imate 20 godina, jel' vam znaju roditelji gde ste?' U verbalnom okršaju koji je usledio, na kritike da je njegova politika opljačkala naše roditelje i oterala čitave generacije u siromaštvo, Đilas je počeo da nas vređa, psuje, govori nam da smo ludi i da treba da se lečimo. Tiradu je završio mizoginom i homofobnom psovkom i okrenuo se i otišao u pratnji telohranitelja", stoji u saopštenju organizacije Marks21.


Tanjug 20. aprila 2019. 22:55\nKAIRO – U Egiptu se održava trodnevni referendum o ustavnim promenama koje bi omogućile predsedniku Abdelu Fatahu el-Sisiju da ostane na vlasti do 2030. godine i proširi ulogu vojske.\nAmandmani takođe omogućuju predsedniku da imenuje vrhovne sudije, ali daje i vojnim sudovima veću jurisdikciju u suđenju civilima. Prvog dana referenduma glasali su predsednik, premijer i drugi zvaničnici, a glasanje protiče uz veliko prisustvo policije i vojske širom zemlje.\nPravo glasa ima više od 61 milion ljudi, a rezultati referenduma očekuju se za nedelju dana, rekao je portparol Izborne komisije Mahmud el-Šerif na konferenciju za novinare.\nPredložene ustavne promene kritičari smatraju korakom ka autoritarizmu, navodi AP.\nReferendum se održava osam godina nakon svgavanja Hosnija Mubaraka koji je na vlasti bio tri decenije i šest godina nakon što je El Sisi izveo vojni puč kojim je zbačen prvi slobodno izabrani ali kontradiktorni i islamistički predsednik Mohamed Morsi.


Plivači odlični na prvenstvu centralne Srbije | Marsh online\nU nedelju je odžano prvo kolo prvenstva centralne Srbije, na kome je učestvovalo 11 plivača “Valisa” predvođenih trenerima Vladimirom Boškovićem i Branislavom Kovačevićem.\nPosle prvog kola, juniorke plivačkog kluba “Valis” su na drugom mestu u ekipnom plasmanu.\n“Rezultatima na prvom takmičenju u sezoni smo zadovoljni, vidi se napredak plivača u svim kategorijama, a dokaz tome su i uspesi koje su ostvarili u prvom kolu. Nedostatke koje smo uočili ćemo ispravljati i pokušati da još podignemo formu za međunarodni nastup u Sarajevu, i drugo kolo prvenstva centralne Srbije. Početak sezone je dobar”, kaže sportski direktor kluba Vladimir Bošković\nPrethodno : KAFE POSLASTIČARNICI “MOSKVA” POTREBNI RADNICI SA ISKUSTVOM: ŠANKER-ICA, KONOBAR-ICA 066/ 828-99-99\nSledeće : Uspeh Marije Obradović na međunarodnom takmičenju u Ljubljani


Španija: Od subote obavezne maske na otvorenom\nTanjug 22. decembra 2021. 21:58\nMADRID – Španija ponovo uvodi kao obavezu nošenje maski na otvorenom, što je deo paketa mera sa ciljem da se zaustavi omikron soj korona virusa koji se brzo širi, saopštio je danas premijer Pedro Sančez .\nNošenje maski u zatvorenom je već obavezno u Španiji i mnogi Španci praktikuju da ih nose i na otvorenom, iako je zakonska obaveza da to čine ukinuta u junu.\nObavezno nošenje maski na otvorenom biće odobreno sutra na vanrednoj sednici vlade i stupiće na snagu na Badnje veče, a premijer je rekao da će postojati brojni izuzeci, na primer kada su ljudi na otvorenom sa rođacima sa kojima žive, prenosi Rojters.\nSa skoro 80 odsto vakcinisanog stanovništva , Španija je u velikoj meri bila pošteđena talasa infekcija koji je primorao više evropskih zemalja da pooštre ograničenja tokom jeseni, ali nedavno širenje omikron soja povećao je broj slučajeva, sa rekordom od oko 60.000 novih infekcija danas, iako su prijemi u bolnice i na odeljenja intenzivne nege i dalje prilično niski u poređenju sa prethodnim talasima kovid-19.\nNeki stručnjaci i opozicione stranke kritikovale su Sančeza da nije ponovo uveo ograničenja kretanja zbog širenja omikrona, kao što su to učinile druge evropske zemlje poput Portugala ili Holandije, ali je on to odbacio, navodi Rojters.\n„Ovo nije mart 2020. ili Božić 2020.“, rekao je Sančez, navodeći kao argument visoku stopu vakcinacije u španskoj populaciji što je u suprotnosti sa situacijom u ranim fazama pandemije, kada vakcine nisu bile dostupne.\nŠpanski regioni, koji su odgovorni za svoje zdravstvene sisteme i imaju moć da ograniče kapacitete za okupljanja u zatvorenom prostoru i radno vreme objekata, za sada ostaju samo na neobavezujućim preporukama za građane, navodi Rojters.


Kadeti KK Partizan osvojili tradicionalni juniorski turnir u Valjevu - Sportal\nKadeti KK Partizan osvojili tradicionalni juniorski turnir u Valjevu\nB. O. - Vest objavljena: 15:45 - 22.03.2016\nMladi košarkaši Partizana su nakon trodnevnog turnira odigranog u Valjevu tokom proteklog vikenda, iza sebe ostavili ekipe Union Olimpije, Mega Leksa, Igokee, Metalca, Sportske akademije iz Skoplja, KK Koš i KK Prievidza iz Slovačke.\nTradicionalni juniorski košarkaški turnir u Valjevu i proteklog vikenda je okupio kvalitetne mlade ekipe koje su u valjevskoj Hali sportova odigrale nekoliko zapaženih mečeva. Kao i većina učesnika turnira, KK Partizan NIS je nastupio sa kadetskom selekcijom, a mladi igrači su opravdali poverenje i zasluženo osvojili turnir savladavši Union Olimpiju u finalu rezultatom 71:52. (10:16, 15:14, 18:4, 28:18)\nUtakmica je rešena u drugih dvadeset minuta kada je tim crno-belih odigrao veoma agresivno u odbrani tokom treće četvrtine ostavivši protivnika na svega četiri postignuta poena.\nPrethodno, crno-beli su dan ranije u polufinalu savladali sportsku akademiju iz Skoplja sa 55:49. U petak, Partizan NIS je savladao i Igokeu rezultatom 83:53.\nZa najkorisnijeg igrača turnira proglašen je Aleksa Komazec iz Partizana, koji je sa saigračem Stefanom Adžićem ujedno i član idealne petorke turnira.\nDomaća košarka i ABA KK Partizan Košarkaški turnir


šetališta | CityMagazine\nProvedite savršen dan u Budvi\nIskoristite jedan dan da osetite sve čari koje vam pruža Budva. Uz naš raspored obilazaka ovog prelepog grada, sigurno ćete provesti dan za pamćenje. Ako ste na godišnjem odmoru ili se za njega spremate, evo predloga kako da jedan dan provedete malo drugačije. Sve će biti tu, i istorija i kultura i plaže i gastro užitak, ali će sve biti nekako kompletnije.\nEvo kako i kada šta da obiđete…\nKoje su to najpopularnije turističke atrakcije u svakoj zemlji sveta\nHerceg Novi: Jedinstveni čuvar zaliva


Vučić o hapšenju Belivuka: Sve obavili MUP i BIA - Društvo - Dnevni list Danas\nPočetna » Društvo » Vučić o hapšenju Belivuka: Sve obavili MUP i BIA\nPredsednik Srbije Aleksandar Vučić ponovio je danas da američki Federalni biro za istrage (FBI) nije imao ulogu u hapšenju članova kriminalne grupe Veljka Belivuka već da su „sve obavili“ pripadnici MUP-a i Bezbednosno-informativne agencije (BIA).\nUpitan za izjavu nekadašnjeg ministra unutrašnjih poslova Nebojše Stefanovića da je FBI omogućio hapšenja članova te grupe, Vučić je rekao da mu je sam Stefanović kazao da nije mislio na slučaj Belivuk nego „uopšteno“.\n„Čuo sam s njim pre dva dana i pitao ga kakvu je ulogu FBI imao. Rekao mi je da je mislio uopšteno a ne na slučaj Belivuk. Sve su obavili MUP i BIA a kasnije su imali i podršku evropskih službi“, rekao je Vučić posle obilaska radova na izgradnji novog Kliničkog centra Srbije u Beogradu.\nOn je odbacio navode da najavom dodele nove novčane pomoći penzionerima u februaru naredne godine, želi da kupi njihovu podršku na predstojećim izborima.\n„Kao što smo povećavali penzije i davali novčanu pomoć kad nije bilo nikakvih izbora, to ćemo raditi i septembru i oktobru naredne godine jer očekujemo izvanrednu 2022. godinu. Sve su to narodne pare ali je neko uspeo da na pametan način uredi javne finansije“, rekao je Vučić.\nSpreman sam da idem na poligraf kad god me pozovu\nPredsednik Srbije Aleksandar Vučić izjavio je danas, povodom podnošenja krivične prijave protiv njega zbog navodnih veza sa kriminalnim klanom Veljka Belivuka, da je spreman da se to saslušanje sprovede na poligrafu, kako bi svi videli da li je bilo šta slagao.\nNakon obilaska radova na izgradnji Kliničkog centra Srbije, Vučić je rekao da se odlučio da pravnici iz njegove stranke protiv njega i ministra policije Aleksandra Vulina podnesu krivične prijave jer mu je neshvatljivo da ga optužuju za saradnju sa ljudima koji su počinili neke od najtežih zločina i jer ne može da razume da pojedini mediji te tvrdnje prenose danima.\nNa pitanje da li se tu radi o lažnom prijavljivanju, s obzirom da i on i ljudi koji su ga prijavili tvrde da to nije istina, Vučić je rekao da se na to odlučio zato što je neprestano slušao da treba da bude saslušan u policiji i tulaštvu.\n„Pet, šest dana slušao sam u Đilasovim i Šolakovim medijima da sam kriminalac i ubica i da moram da bude saslušan u tužilaštvu. Kada sam to demantovao, oni su to ponovili. I sada kada kažem da sam spreman da budem saslušan, i da mi svaka reč bude proverena na detektoru laži od kojeg ne bežim jer znam da nisam kriv, onda kažu da treba da idem u zatvor zbog lažnog prijavljivanja“, rekao je Vučić.\nOn je ponovio da se nije sastajao sa kriminalcima i dodao da nikada neće „isplivati“ takav snimak, jer on ne postoji.\nVučić je rekao da će na poligraf ići „čim ga pozovu tužioci i policajci“, a da je on spreman da se odazove već danas.\nKomentarišući najave bivših radnika Geoksa iz Vranja da će štrajkovati zbog odlaska te firme, Vučić je rekao da država daje sve od sebe da ublaži i reši taj problem, iako to nije njena obaveza, jer se radi o privatnoj fabrici.\n„Mogu samo da obećam da ćemo da radimo svaki dan da ih zaposlimo, iako to nije naša obaveza. Ali razumemo težinu situacije… I prvih 200 ili 250 ljudi ćemo zaposliti u narednih 10 dana. A onda radimo dalje i borimo se… Ali ne možemo mi kao država da isplatimo nešto zato što je izašao privatni investitor“, rekao je on.\nGovoreći o požarima u Severnoj Makedoniji, Vučić je rekao da je Srbija spremna da uputi svoje helikoptere sa vedrima za gašenje vatre ukoliko Skoplje proceni da je to potrebno.\nDatum održavanja izbora je ustavna i zakonska kategorija\nPredsednik Srbije Aleksandar Vučić rekao je danas da je datum održavanja izbora ustavna i zakonska kartegorija a ne pitanje bilo kakvog dogovora.\nVučić je rekao novinarima u Beogradu, povodom medijskih navoda o datumu održavanja predstojećih izbora, da on o tome „nije rekao ni jednu reč“.\n„Datum održavanja izbora je ustavna i zakonska kategorija, to nije pitanje odluke stranaca i takunskih političkih partija i bilo kakvog dogovora“, rekao je predsednik Srbije.\nPrema njegovim rečima, datum održavanje izbora „je pitanje Ustava i zakona“. „U skladu sa Ustavom i zakonom realno je da izbori budu održani upravo u takvim terminima (koji su objavili mediji)… ali ja nijednu reč nisam rekao o tome“, dodao je Vučić.\nIzbori u Srbiji najverovatnije će biti održani istovremeno na svim nivoima u periodu između 20. marta i 3. aprila sledeće godine, objavio je juče beogradski Blic, uz napomenu da se radi o nezvaničnim saznanjima.\nList je naveo da je to rečeno na desetoj rundi međustranačkog dijaloga, bez učešća stranaca kojoj je prisustvovao i Vučić.\nVučić je rekao danas da se na tom sastanku otvoreno i pragmatično razgovralo i da je vlast saslušala sve primedbe opozicije. „Nastavićemo da razgovarom i verujem da ćemo stići do dobrih rezulata“. rekao je on.\nVučić je podsetio da ne učestvuje u međustranačkom dijalogu o izbornim uslovima, uz posredovanje evroparlamentaraca.\n„Što se tiče drugih njima je mnogo važnije šta će da kažu stranci nego bilo ko od nas a što neće promeniti način održavanja demokratskih izbora u Srbiji“, rekao je Vučić.\nPrva faza radova na novom Kliničkom centru Srbije gotova do 1. decembra\nPredsednik Srbije Aleksandar Vučić najavio je da će prva faza radova na novom Kliničkom centru u Beogradu, vrednih oko 69 miliona evra, biti završena do 1. decembra.\nOn je posle obilaska radova na izgradnji te zdravstvene ustanove rekao da će „pre Nove godine“ građani moći da koriste usluge od urgentnog prijema do dnevne bolnice.\n„Ponosan sam što će Srbija imati jedan od najmodernijih kliničkih centara u Evropi. Promene su neverovatne, ovako nismo ulagali 50-60 godina. Za ovo živite i borite se, ulažete ogromnu energiju i nalazite ogroman novac da bi svojim građanima mogli da pružite najbolju moguću negu i zaštitu“, rekao je Vučić.\nOn je kazao da će novi objekat imati skoro 900 ležajeva intenzivne i poluintenzivne nege.\n„Biće to bolničko-hotelske sobe na najvišem nivou, oprema je najbolja i najskuplja, evropskih i svetskih proizvođača. Samo u ovu fazu uloženo je 69 miliona evra a ukupno će biti uloženo 112 miliona“, kazao je Vučić.\nDodao je da je za novi Klinički centar u Novom Sadu već izdvojeno 28 miliona evra i da se čeka Evropska investiciona banka za obnovu kragujevačkog Kliničkog centra u vrednosti od 35 miliona evra.\nVučić je rekao da je razgovarao sa ministrom zdravlja Zlatiborom Lončarom i direktorkom Instituta za onkologiju Danicom Grujičić o novoj onkološkoj klinici, zbog sve većeg broja ljudi koji boluju od raka.\n„Do 5. septembra ćemo imati i novu kovid bolnicu u Novom Sadu jer je očigledno da, što zbog slabe vakcinacije što zbog same prirode virusa, nećemo moći lako da izbegnemo četvrti talas epidemije ali sam uveren da ćemo i zbog izgrađenih kapaciteta uspeti sve to da prevaziđemo na najbolji mogući način“, naveo je Vučić.\nAleksandar VučićBIAfbiKlinički centar BeogradKlinički centar SrbijeMUPVeljko BelivukBeograd\n9 reagovanja na “Vučić o hapšenju Belivuka: Sve obavili MUP i BIA”\n03. avgusta 2021. u 12.45\nA ko bi drugi da nisu možda stranci, njima trebaju samo za prljave poslove.\n03. avgusta 2021. u 12.51\nOvo je prvi put da ne apostofira svoju zaslugu jer je izdao prijatelje koji su obavljali prljave poslove za njega, kako bi predstavio „odlucnu borbu protiv kriminala“\n03. avgusta 2021. u 13.44\nHehe,demokrstski izbori…..on ne trepće kad priča


EU poziva na hitan prekid nasilja u Izraelu i u Palestinskim teritorijama – SLOBODNA VOJVODINA\nEU poziva na hitan prekid nasilja u Izraelu i u Palestinskim teritorijama\nEU je pozvala danas na hitan prekid nasilja u Izraelu i u Palestinskim teritorijama da bi se “izbegao širi sukob”, u izjavi šefa evropske diplomatije.\n“Neprihvatljivo je nasumično lansiranje raketa Hamasa i drugih grupa u pravcu izraelskih civila. Priznajući legitimnu potrebu Izraela da štiti svoje civilno stanovništvo, odgovor treba da bude srazmeran i uz maksimalno uzdržavanje od upotrebe sile,” rekao je visoki predstavnik EU Žozep Borel.\nBorel je rekao je da je EU “užasnuta” velikim brojem mrtvih i ranjenih medju civilima, uključujući i decu, i dodao da prioritet treba da bude zaštita civila.\n“Svi mogući napori treba da budu usmereni ka izbegavanju civilnih žrtava i ka smirivanju”, rekao je Borel.\nU palestinskim raketnim napadima na Izrael i izarelskim napadima na Pojas Gaze, od ponedeljka je stradalo najmanje 62 ljudi.\n“Ta situacija sledi posle više dana tenzija i okršaja u Jerusalimu, posebno na svetim mestima i posle ponovnog jačanja nasilja u gradovima u Izraelu i na Zapadnoj obali”, rekao je šef evropske diplomatije.\nBorel je rekao da je u kontaktu sa stranama u sukobu u regionu i sa medjunarodnom zajednicom, posebno preko kvarteta za Bliski istok koji uključuje s SAD, Rusiju, EU i UN, da bi se podržali napori ka okončanju novog nasilja.\nOn je rekao da na svetim mestima u Jerusalimu treba da se poštuje status kvo.\nPredsednik Evropskog saveta Šarl Mišel je danas u razgovoru s predsednikom Izraela Ruvenom Rivlinom izrazio “zabrinutost zbog nedavnog jačanja nasilja i neselektivnih napada”.


Egipat: U antiterorističkoj operaciji ubijeno 28 ekstremista | NSU\nNaslovna Region i svet Egipat: U antiterorističkoj operaciji ubijeno 28 ekstremista\nEgipat: U antiterorističkoj operaciji ubijeno 28 ekstremista\nfoto: Egipatsko ministarstvo odbrane\nU velikoj antiterorističkoj operaciji u prethodna tri dana ubijeno je 28 ekstremista, a 126 uhapšeno. Akcija je vođena u severnom i centralnom delu egipatskog sinajskog poluostrva pre tri dana, saopštila je egipatska vojska.\nOperacija nazvana “Sinaj 2018” protiv terorista i “kriminalnih elemenata i organizacija” počela je u petak i u njoj učestvuju vojne i policijske snage. Odvija se na severnom i centralnom delu Sinaja, u egipatskoj delti Nila i Zapadnoj pustinji, duž granice s Libijom.\nTakođe, prema saopštenjima vojske 126 džihadista je privedeno, a isto toliko njihovih skrovišta je uništeno.\nNapadi ekstremista su dramatično učestali u Egiptu od 2013. godine, kada je zbačen predsednik Muhamed Morsi, islamista, posle masovnih protesta protiv njegove vladavine.\nNasilje je bilo najviše prisutno na severu Sinaja, ali se proširilo na druge delove Egipta koji godinama teži da suzbije pobunu.\nKrajem novembra egipatski predsednik Abdel Fatah al Sisi dao je tri meseca načelniku generalštaba i ministru unutrašnjih poslova da ponovo uspostave bezbednost i stabilnost na Sinaju. To naređenje izdato je nekoliko dana posle napada na džamiju na severu poluostrva, kada je ubijeno više od 300 ljudi. Niko nije preuzeo odgovornost za taj napad sa najvećim brojem žrtava u novijoj istoriji Egipta.


Opšta bolnica kotor – Portal Kotor\nTags : Opšta bolnica kotor\nČlanovi Rotari kluba Kotor sproveli su akciju nabavke klima uređaja za kojim je postojala potreba u Opštoj bolnici u Kotoru. Donacija je namijenjena odjeljenju za hemodijalizu, gdje je uređaj koji je bio u kvaru zamijenjen novim. “Nadamo se da smo ovom akcijom poboljšali uslove boravka pacijenata i zaposlenih na ovom odjeljenju, posebno za vrijeme izuzetno […]Detaljnije\nCEDIS donirao Opštoj bolnici u Kotoru 13 hiljada i 600\nDonirana sredstva su upotrijebljena za nabavku gasnog analajzera, neophodnog za adekvatnu zdravstvenu njegu pacijenata kod koji je potvrđen koronavirus. Donacija kotorskoj bolnici predstavlja još jednu u nizu potvrda, prije svega društveno odgovorne orijentacije CEDIS-a, ali i snažne posvećenosti i pratnerskog odnosa sa zdravstvenim ustanovama u Crnoj Gori. Izvršni direktor CEDIS-a, Vladimir Čađenović je na događaju upriličenom povodom […]Detaljnije\nIz Opšte bolnice Kotor kažu da je djevojčica dobrog opšteg stanja, ali da će večeras iz predostrožnosti, biti zadržana na posmatranju. „Komunikativna je, orijentisana u vremenu i prostoru. Nakon dolaska u bolnicu, pregledao ju je dežurni internista, a uskoro će i pedijatar. Biće urađeni i laboratorijski nalazi i ona će večeras iz predostrožnosti ostati na […]Detaljnije\nIz Opšte bolnice Kotor javljaju da je, do danas 44 zaposlenih, ljekari i ostalo medicinsko osoblje koji su u takozvanoj crvenoj zoni primilo vakcinu. Proces imunizacije zdravstvenih radnika se nastavlja.Detaljnije\nSofija je prva rođena beba u Kotoru u novoj godini\nPrva beba, djevojčica Sofija Milićević, rođena je u Opštoj bolnici Kotor 35 minuta nakon ponoći. Predsjednik Opštine Vladimir Jokić, u iume opštine i svoje lično, čestitao je roditeljima Andrijani i Nebojši Milićeviću, a najmlađoj Kotoranki poželio sreću, dobro zdravlje i dug život.Detaljnije\nU bolnici u Kotoru preminuo pacijent od saobraćajnih povreda\nCetinjanin P. N. preminuo je u kotorskoj bolnici od posljedica povreda koje je zadobio kada je na njega naletio automobil na magistralnom putu, u blizini naselja Boreti,. .Detaljnije\nOB Kotor-novi broj za informacije o covid pacijentima\nIz Opšte bolnice Kotor informišu da je došlo do kvara na telefonskoj centrali, pa se od danas sve informacije, o stanju pacijenata hospitalizovanih na COVID odjeljenju mogu dobiti putem telefona: 069 260 430 u periodu od 14h do 15hDetaljnije


NIS poklonio novi mural Beogradu - Beograd - Dnevni list Danas\nPočetna » Beograd » NIS poklonio novi mural Beogradu\n0Piše: M. D. 28. februara 2018. 17.39\nReč je o delu mladih umetnika, Sare Antov i Dragana Vukovića, pobednika konkursa za oslikavanje murala na temu „Zeleni grad – nova energija“ koji je kompanija NIS u saradnji sa Gradom Beogradom raspisala krajem decembra 2017. godine. Cilj izrade murala je promocija koncepta ulične umetnosti i umetnosti u javnim prostorima, kao i afirmacija ideje o budućnosti održivih gradova. Pod sloganom „Potez za budućnost“, NIS će nastaviti da na slične načine razvija odnos sa zajednicom i podržava razvoj savremenog stvaralaštva i mladih umetnika.\nSvečanom predstavljanju novog prestoničkog murala prisustvovali su Milutin Folić, glavni urbanista Grada Beograda, kao i predstavnici kompanije NIS, predvođeni Pavelom Kandalincevim, zamenikom direktora Bloka Promet.\nCentralni motiv murala koji ukrašava fasadu jedne od glavnih beogradskih ulica je list – simbol zdravog života, dok njegova mreža predstavlja jaku zajednicu, odnosno sliku grada kojoj težimo i možemo zajednički da je stvorimo. Novo umetničko delo šalje snažnu poruku Beograđanima i posetiocima glavnog grada o Beogradu koji želimo da ostavimo u nasleđe – kao zelenog grada budućnosti, grada novih tehnologija i ideja.\nMilutin Folić, glavni urbanista Grada Beograda, je rekao:\n„Zadovoljstvo mi je što u ime grada Beograda danas možemo da predstavimo ovaj mural široj publici. On od danas postaje deo našeg grada i zbog toga je dobro što je on urađen na ovaj način, u saradnji sa jednom od najvećih srpskih kompanija koja je raspisala jedan izuzetno ozbiljan konkurs sa temom koja je danas možda i najaktuelnija, a to je ekologija. Ovo je jedan u nizu projekata koji smo ostvarili zajedno sa kompanijom NIS i očekujem da će ih biti još. Neki od njih su zelene površine, dečija igrališta i sportska igrališta i evo konačno smo došli i do umetnosti u javnim prostorima koju ćemo, verujem, u narednom periodu posebno da afirmišemo. Grad Beograd je generalno pripremio za naredni period jedan potpuno drugačiji pristup uličnoj umetnosti, zbog toga što se veliki broj javnih površina u Beogradu danas uređuje. Šire se pešačke zone, uređuju se parkovi, transformiše se grad iz grada za automobile u grad za ljude“.\nPavel Kandalincev, zamenik direktora Bloka Promet kompanije NIS, je kazao:\n„Podrškom koju smo pružili ovom projektu nastavljamo da potvrđujemo svoj odgovoran odnos prema zajednici, kao i da doprinosimo stvaranju kvalitetnijih uslova za život sadašnjih i budućih generacija Beograđana. Zajedno sa našim partnerima iz uprave Grada Beograda, oplemenjujemo površine u neposrednoj blizini naših benzinskih stanica – rekonstruisali smo park na Autokomandi, uredili širi prostor oko benzinske stanice „Čarli Čaplin“, a obezbedili smo i fitnes zonu u blizini našeg maloprodajnog objekta u Bloku 45 na Novom Beogradu. Kao lider na tržištu naftnih derivata u Srbiji, istovremeno ostajemo dosledni razvoju i modernizaciji naše maloprodajne mreže kao jednom od prioritenih pravaca u poslovanju kompanije – tokom prethodne godine samo u Beogradu otvorili smo tri potpuno nova maloprodajna objekta i obezbedili dodatna radna mesta za naše sugrađane“.\n„Osećaj je divan i drago nam je što je neko prepoznao naš stav i naše viđenje murala, kao i što nam je pružena prilika da naše idejno rešenje pretvorimo u delo. To i jeste bio naš glavni motiv – da ostavimo poruku kroz svoj rad koji će da obogati živote svih nas, kao i da urbani prostor učini bogatijim”, rekla je Sara Antov.\nDragan Vuković je ukazao je na važnost poruke koju nosi njihovo umetničko delo: „Dugotrajnost koju čovek može da ostavi iza sebe je neprocenjiva, kao i poruka koju smo želeli da prenesemo Beograđanima i svim gostima prestonice – čuvajte Beograd, zdrav život i našu ekologiju“.\nKonkurs za idejno rešenje i izvođenje murala pod nazivom «Zeleni grad- nova energija» koji je kompanija NIS raspisala u saradnji sa Gradom Beogradom bio je otvoren od 8. do 20. decembra 2017. godine, a na otvoreni poziv stiglo je više od 40 predloga umetnika i umetničkih grupa. Idejno rešenje Sare Antov i Dragana Vukovića ocenjeno je kao najbolje na osnovu odluke komisije sastavljene od predstavnika Gasprom njefta, NIS-a i Grada Beograda. Proces odlučivanja uključivao je nekoliko faza, a od predloženih rešenja koja su ušla u samo finale, odabrano je ono koje najbolje odgovara na temu poziva, uklapa se u prirodu okruženja i doprinosi gradskoj raznolikosti u pogledu sličnih umetničkih intervencija.\nmural, nis, promoBeograd


Uhapšeni osumnjičeni za ubistvo Zaharčenka - 31.08.2018, Sputnik Srbija\nOsumnjičeni za ubistvo lidera samoproglašene Donjecke narodne republike Aleksandra Zaharčenka su uhapšeni, saopštio je savetnik lidera DNR Aleksandar Kazakov. 31.08.2018, Sputnik Srbija\nevropa, rusija, vesti, svet, ukrajina, donjeck, ubistvo aleksandra zaharčenka\n19:41 31.08.2018 (Osveženo: 09:19 01.09.2018)\n© Press-služba A. Zaharčenko / Uđi u foto-galerijuLider DNR Aleksandar Zaharčenko na konferenciji za medije u Donjecku\n© Press-služba A. Zaharčenko\nOsumnjičeni za ubistvo lidera samoproglašene Donjecke narodne republike Aleksandra Zaharčenka su uhapšeni, saopštio je savetnik lidera DNR Aleksandar Kazakov.\n„U republici je uvedeno vanredno stanje, granice su zatvorene, a već su uhapšeni osumnjičeni za izvršenje ovog terorističkog čina“, rekao je Kazakov za televiziju „Rusija 1“.\nPolicija je identifikovala teroriste koji su ubili Zaharčenka. Prema podacima snaga bezbednosti DNR, eksplozija je organizovana po nalogu Službe za bezbednost Ukrajine, saopštila je portparolka lidera DNR.\nDopisnik RIA Novosti iz Donjecka prenosi da je u gradu mirna situacija, na ulicama nema vojnih odreda, sve službe rade u redovnom režimu. U ovom trenutku saobraćaj u većem delu grada funkcioniše normalno, a zatvoren je samo u oblasti koju su blokirale bezbednosne službe, a u kojoj se dogodilo ubistvo.


Čekaju se zvanični ezultati izbora na KiM, koje su prve poruke Kurtija - Izazov\nČekaju se zvanični ezultati izbora na KiM, koje su prve poruke Kurtija\nRadio-televizija Srbije\t 15. februara 2021. 21:05\nNa prvom zajedničkom postizbornom predstavljanju Aljbin Kurti je Vjosu Osmani predstavio predsednicom, a ona njega premijerom. Zajedno su ocenili da je pobeda Samoopredeljenja kazna za sve koji su lične interese stavljali ispred narodnih, te da dobijeno poverenje neće iskoristiti za osvetu, već za rad i jednakost.\n"Nećemo da se svetimo nikome, ali tražićemo odgovornost i pravdu. Ova pobeda nije moja niti pokreta Samoopredeljenje, ovo je vaša pobeda", poručio je Kurti.\nA pre no što počnu zajedno da deluju, treba da sačekaju i zvanične rezultate izbora. Prema 99 odsto prebrojanih glasova Samoopredeljenje će moći da računa na 55 poslaničkih mandata.\nU Prištini veruju da će glasovima dijaspore pokret Samoopredeljenje biti ojačan, i možda dođe u situaciju da bez uslovljavanja formira vladu.\n"Jednostavno videćemo jednu vladu u kojoj će biti Samoopredeljenje, lista srpska i ostale nesrpske zajednice", kaže analitičar Fatmir Šeholi.\n"Pobedom Samoopredeljenja se u potpunosti menja politička situacija na Kosovu kada su albanske političke partije u pitanju. Država Srbija, Beograd i Aleksadar Vučić su za dijalog. Samo kompromisnim rešenjem u dijalogu možemo doći do istorijskog pomirenja srpskog i albanskog naroda", navodi direktor kancelarije za KiM Petar Petković.\n"Čim bude premijer imaćemo priliku da vidimo da će stići pismo iz SAD u kome će se tražiti kao i predsedniku Vučiću kompromisno rešenje za dalji tok razgovora i od toga ne može da beži", ukazuje Šeholi.\nPrve vidljive promene nakon izbora su da je Fatmir Ljimaj iz ratnog krila bivše OVK najverovatnije otišao u istoriju, a ostavku je zbog najlošijeg rezultata od osnivanja stranke, podneo i Isa Mustafa, predsednik Demokratskog saveza, kojeg je formirao Ibrahim Rugova.


Jack Daniel’s virtuelna tura - Advertiser Serbia\nS ovim u vezialkoholna pićaARbrendoviJack Daniel’snove tehnologijeviski\nAugmented reality (Proširena stvarnost) aplikacija dočarava nastanak čuvenog viskija, vodi kroz destileriju i upoznaje sa likom samog Džeka Denijelsa (Jack Daniel)\nJack Daniel’s Tennessee Whiskey osmislio je jedinstvenu Augmented Reality (AR) aplikaciju koja ljubitelje viskija vodi na virtualno putovanje kroz istoriju i proizvodnju ovog čuvenog pića. Nakon što potrošači preuzmu aplikaciju, mogu usmeriti telefone u bilo koju bocu Jack-a, čime otkrivaju svet animiranih priča o nasleđu dužem od 150 godina.\nOvo virtuelno iskustvo je podeljeno u tri dela, a svaki je dizajniran na osnovu ručno rađenih modela. Prvo iskustvo pretvara prednju etiketu boce u minijaturnu verziju destilerije. Drugi segment omogućava upoznavanje sa procesom proizvodnje viskija a treći sadrži priče o samom Jack Daniel.\n„U današnjem svetu je važno da dopremo do ljubitelja viskija, gde god se oni nalaze. To znači deljenje sadržaja koji je jedinstven, zanimljiv i relevantan kroz mnoštvo digitalnih medija. Ovo novo iskustvo AR-a podiže našu priču o brendu na novi nivo”, rekao je Jeff Cole, direktor modernih medija za Jack Daniel’s.\nJack Daniel’s je radi stvaranja ove aplikacije, stupio u saradnju sa Tactic-om, kompanijom sa sedištem u San Franciscu, koja je specijalizovana za proizvodnju virtuelnih iskustava.\n„Augmented reality je u uzbudljivoj fazi, a nova tehnologija i tehnike pomeraju granice onoga što je moguće. Jack Daniel’s AR aplikacija sadrži tehnologiju koja postavlja najviše standarde kreativnog pripovedanja. Iskustva stečena na Jack Daniel’s aplikaciji pomoći će u osvajanju novih znanja o razvoju AR aplikacija za različite brendove i industrije„, rekao je Peter Oberdorfer, predsednik Tactic-a.


Ukrajina: Sukobi oko Luganska, u Berlinu razgovori o rešenju krize\nOsvježeno 17. avgust/kolovoz, 2014.\nUkrajinske snage zauzele su policijsku stanicu u pobunjeničkom uporištu Lugansku, saopštili su ukrajinski zvaničnici. Lugansk, grad koji je od aprila pod kontrolom pobunjenika, okružen je pripadnicima ukrajisnke vojske.\nPrethodno Ukrajina je optužila Rusiju da je u poslednja 24 časa pobunjenicima na istoku zemlje dostavljala vojnu opremu uključujući i raketne bacače. Porparol vojske Andrej Lisenko saopštilo je da se konvoj pošto je stupio na teriritoriju Ukrajine, uputio prema selu Nižnji Nagolčik u južnom Lugansku.\nTe optužbe odbio je Dimitri Peskov, portparol ruskog predsednika Vladimira Putina, reagujući i na tvrdnje Aleksandra Zakarčenka premijera samoproglašene Narodne republike Donjeck. Zakarčenko je rekao da pobunjenicima stiže pomoć u vidu 150 oklopnih vozila, 30 tenkova i 1200 boraca obučenih u Rusiji.\nUkrajinske vlasti objavile su i da su proruski pobunjenici oborili ukrajinski borbeni avion na istoku zemlje. Leonid Matjukin, portparol ukrajinske vojske rekao je da je letelica MIG-29 oborena iznad regiona Luganska. Pilota, koji je uspeo da napusti letelicu, spasila je vojska.\nU međuvremenu, Međunarodni komitet crvenog krsta najavio je da će posmatrati zajedničku akciju ruskih i ukrajinskih graničnih i carinskih zvaničnika provere prve grupe kamiona sa ruskom humanitarnom pomoći za Ukrajinu.\nRuske agencije javile su da je 16 od gotovo 300 vozila stiglo do kontrolnog punkta na ruskoj strani granice.\nKonvoj je bio zadržan danima zbog prigovora Ukrajine da misija nije imala ovlašćenje Međunarodnog crvenog krsta, a bilo je i optužbi da na taj način Rusija pokušava da dostavi vojnu pomoć pobunjenicima, što je Kremlj odbacio.\nI dok se traži rešenje za kamione iz Rusije, šefovi diplomatija Ukrajine, Rusije, Nemačke i Francuske treba da se sastanu u Berlinu gde će razgovarati o situaciji u Ukrajini.\nPorošenko je, kako je saopšteno iz Bele kuće razgovarao i sa potpredsednikom SAD-a Džozefom Bajdenom. Dvojica državnika su se saglasila da su „ruske vojne aktivnosti u neskladu sa nastojanjima u poboljšavanju humanitarne situacije“.


Oblast u kojoj se nalazi Bački Petrovac od davnina je bila naseljena, ali zbog stalnih nemira, stanovništvo nije dugo ovde boravilo. Prema istorijskim podacima, prvi stanovnici su bili Kelti i Jazige, ali i veliki broj osvajača Avara, koji su ih brzo iselili. Nakon njih spominju se i slovenska plemena Bodrici i Limiganti, nakon kojih dolaze Mađari, Turci i Srbi a u 16.veku i Česi. Posle Mohačke bitke 1526.godine, Turci su opustošili celu Bačku, a uništeno je 734 naselja.Mnoga od njih nisu bila obnovljena, ali su ostala njihova imena.\nPostoje podaci o tome da su u okolini Petrovca postojala naselja: Bodonj, Telek, Dragovo, Bega, Kirta, Nandža, Kostolište i druga, a najveće od njih je bilo Dragovo. Zahvaljujući arheološkim istraživanjima, dobijeno je mnoštvo informacija, a tek 1688.godine spominju se prvi stanovnici- Bunjevci. Bili su to u stvari Srbi unijati, koji su preuzeli grčko-katoličku veroispovest, a poreklom su bili iz Hercegovine, kod reke Bune.


Porasla cena nafte uprkos sporazumu sa Iranom\nCena nafte porasla je danas u Aziji uprkos potpisanom sporazumu o iranskom nuklearnom programu koji će dozvoliti Iranu povratak na tržište nafte koje već beleži viškove tog energenta, ali stručnjaci ipak smatraju da će za to biti potrebno dosta vremena.\nCena lake nafte za isporuku u avgustu, koja je znatno pala od početka meseca, porasla je danas za 26 centi, na 53,29 dolara, a prethodno je skočila 84 centa juče u Njujorku. Cena barela brenta iz Severnog mora za isporuku u avgustu porasla je za 10 centi na 58,61 dolar, posle rasta od 66 centi juče u Londonu.\nIran, četvrti po rezervama nafte i drugi po rezervama gasa, juče je zaključio sporazum s velikim silama o svom spornom nuklearnom programu, što je pitanje koje je narušavalo međunarodne odnose 12 godina.\nCilj sporazuma je da se garantuje da Iran neće moći da proizvede nuklearno oružje, zauzvrat Iranu će biti ukinute sankcije koje guše njegovu privredu.\nNa osnovu tog sporazuma, Iran, koji je član Organizacije zemlja izvoznica nafte (OPEK), moći će ponovo slobodno da izvozi svoju naftu, što zabrinjava učesnike na tržištu tog energenta, gde je višak već dostigao između 1,5 i dva miliona barela dnevno.\nMeđutim, biće potrebno više meseci dok se ne vide efekti ukidanja sankcija na iranski izvoz nafte, smatraju analitičari i ukazuju i na zastarelost nekih iranskih naftnih postrojenja, kao i na rokove predviđene sporazumom.


"NEMAČKI NOVAC UBIJA JEVREJE" Strašan napad na kancelariju EU, oglasili se ambasadori iz Evrope! (FOTO/VIDEO) | Najnovije vesti - Srbija danas\n16.09.2019. • 10:19 SrbijaDanas/RT\n"NEMAČKI NOVAC UBIJA JEVREJE" Strašan napad na kancelariju EU, oglasili se ambasadori iz Evrope! (FOTO/VIDEO)\nFoto: Twitter/Emanuele Giaufret \nAnti-migrantski aktivisti napali su kancelariju delegacije EU u Izraelu, bojeći predvorje crvenom bojom i ostavljajući uvredljive grafite. Incident je izazvao bes evropskih zvaničnika, kao i domaću osudu.\nNapad na misiju EU dogodio se u nedelju kada je grupa aktivista demolirala ulaz. Na zidovima su sprejom oslikali "Napolje EU" i "Nemački novac ubija Jevreje", zalepili neke plakate i išarali pod crvenim bojom, koja navodno trebao da predstavlja mrlju krvi.\nDelegacija EU osudila je napad, nazivajući ga "očajnim" i obećala "da će nastaviti da radio svoje poslove". Podnesena je zvanična žalba izraelskim vlastima i pokrenuta je istraga, ali čini se da ceo incident nije tolika misterija, jer su napadači dobro dokumentovali ceo proces i hvalili se o napadu na društvenim mrežama.\nNapad je predvodila Šefi Paz, deklarisana lezbejka i ugledna društvena aktivistkinja, koja je prešla sa liberalne na tešku desnicu, i sada predvodi takozvani "Oslobodilački front Južnog Tel Aviva". Grupa se fokusira na borbu protiv imigracije, pre svega iz afričkih zemalja. Paz je hapšena najmanje 14 puta zbog svog "aktivizma."\nTokom napada na misiju EU, Paz je snimljena kako uzvikuje razne parole i poziva Evropljane da "prestanu da subvencionišu teroriste, prestanu da finansiraju ilegalnu imigraciju i da odu iz Izraela." Ubrzo nakon incidenta, aktivistkinja se sama predala izraelskoj policiji.\nIncident je izazvao široku osudu najjačih diplomata EU. Nemačka ambasadorka u Izraelu, Suzan Vasum Rajner rekla je da duboko žali zbog napada.\nAustrijski ambasador u Izraelu, Martin Vejs izrekao je malo blažu osudu, rekavši da "uprkos svim inovacijama, pilula protiv zadrtosti i gluposti još nije izmišljena."\nNapad su osudili i izraelski zvaničnici, zajedno sa ministrom spoljnih poslova države Jisrael Katc, koji je osudio "sramotan vandalizam" i insistirao na tome da se Tel Aviv "zalaže za održavanje bezbednost svih diplomatskih misija".\nTagovi: Izrael, EU, kancelarija, napad, desnica, ekstremizam, ambasada


Izvjesna izmjena okvira za uvođenje eura – Bankar.me\nNovember 19, 2018 Članci, CRNA GORA, MAKRO, SVE VIJESTI Leave a comment\nKilibarda je istakla da je opredijeljenost Evropske unije (EU) i Crne Gore po pitanju korišćenja eura kao zakonskog sredstava plaćanja jasna, kao što je izvjesno da će se okvir za njegovo uvođenje izmijeniti.\nKilibarda je istakla da je teško precizirati kada će Poglavlje 17 biti zatvoreno i podsjetila da je za to neophodno ispunjavanje pet utvrđenih mjerila.\n“Kako kriterijum za jedno mjerilo nije jasno utvrđen, a rješenje koje se odnosi na način uvođenja eura će EU izraditi tokom pregovora, teško je precizirati kada će poglavlje biti zatvoreno”, rekla je Kilibarda agenciji Mina.\nDodala je da se u svim dokumentima Evropske komisije (EK) u vezi sa Poglavljem 17 ističe specifičnost Crne Gore po pitanju korišćenja eura, koji se od 2002. godine koristi kao zvanično sredstvo plaćanja.\n“EK uvijek naglašava da se korišćenje eura u Crnoj Gori u potpunosti razlikuje od članstva u eurozoni. Takođe, u svim dokumentima se navodi da Crna Gora želi da zadrži euro kao zakonsko sredstvo plaćanja, ali da razumije da pristupanje EU ne podrazumijeva i automatsko pristupanje eurozoni i Eurosistemu”, kazala je Kilibarda.\nDodala je da je prilikom otvaranja Poglavlja 17 na međuvladinoj konferenciji za pristupanje u junu, komesar za proširenje i politiku susjedstva, Johanes Han, rekao da će EU tokom pregovora utvrditi način primjene postojećeg okvira za uvođenje eura u slučaju Crne Gore.\n“Isti uslov za zadržavanje eura naveden je i u pregovaračkoj poziciji EK za Poglavlje 17. Takođe, u poziciji je navedeno da prije privremenog zatvaranja tog poglavlja, EU treba da utvrdi kako da primijeni okvir za usvajanje eura u specifičnom slučaju Crne Gore. Dodatno, kao mjerilo za zatvaranje Poglavlja 17 postavljeno je da se Crna Gora saglasila sa rješenjem koje je uradila EU u pogledu načina primjene evropskog okvira za usvajanje eura”, navela je Kilibarda.\nPOJMOVIEuro u Crnoj Gori Euro valuta poglavlje 17 uvođenje eura\nPrevious Proizvodnja se iz Kine vraća u Evropu, ali troškovi rada nisu glavni uzrok\nSljedeći Naslovne strane dnevnih novina za 19. novembar – Najvažnije vijesti iz ekonomije


Terzić: Metićevo ubistvo nije destabilizovalo grad - Sandžak Haber - Sandžačke Internet Novine\nNaslovna Sandžak Novi Pazar Terzić: Metićevo ubistvo nije destabilizovalo grad\nTerzić: Metićevo ubistvo nije destabilizovalo grad\nNačelnik Policijske uprave (PU) Novi Pazar Dragan Terzić izjavio je danas da poslednje ubistvo ne potvrđuje tezu da je bezbednosna situacija u gradu drastično pogoršana.\nFatmir Metić (26) ubijen je juče u centru Novog Pazara pred više desetina prolaznika.\nTerzić je u izjavi ocenio da je “pravo mesto” za diskusiju o bezbednosti Savet za bezbednost Novog Pazara, koji ne funkcioniše.\n“Pošto to telo (Savet za bezbednost Novog Pazara) ne fukcioniše, sada mogu reći da stanje opšte bezbednosti u gradu nije moglo da destabilizuje ubistvo Metića”, rekao je Terzić.\nOn je dodao da je kao počinilac ubistva identifikovan Semir Koca, zvani Jenki, i da je za njim raspisana poternica.\n“Danas smo nadležnom tužilaštvu podneli i odgovarajuću krivičnu prijavu”, izjavio je načelnik PU.\nPrema njegovim rečima, bezbednost i stopa opšteg kriminala u svakoj lokalnoj zajednici rezultat je rada i saradnje najvažnijih struktura u vlasti.\n“Policija je samo jedna od karika u lancu bezbednosti. Policija hapsi i podnosi prijave, a uspeh u borbi protiv kriminala je evidentan samo ukoliko svi posle toga urade svoj deo posla i ukoliko prijavljeno lice dobije adekvatnu kaznu”, ocenio je Terzić.\nPoslednje ubistvo u tom gradu bilo je povod da se po tom pitanju oglase gotovo svi zvaničnici.\nPredstavnici vlasti i poltike u Novom Pazaru smatraju da je opšte stanje bezbednosti u Sandžaku na niskom nivou i da su u novopazarskoj policiji potrebne personalne promene.\nPotpredsednik Vlade Srbije Rasim Ljajić ocenio je i da policija „ne može da uspostavi red i mir“ i da su tu promene neophodne.\nGradonaćelnik Novog Pazara Meho Mahmutović ocenio je da poslednje ubistvo predstavlja još jedan dokaz da je bezbednost ugrožena i da se nešto mora menjati u organima koji su zaduženi za bezbednost grada.\nBezbednost i kriminal u Sandžaku prethodno su bili tema diskusije i između poslanika iz Sandžaka-Enisa Imamovića, Emira Elfića i Muja Mukovića, s jedne strane, i prvog potpredsednika Vlade Aleksandra Vućića.\nPoslanici tvrde da su Bošnjacima u Sandžaku brojnim krivičnim delima ozbiljno urušena lična i imovinska sigurnost i da bi trebalo da se formira radna grupa koja će se baviti rešavanjem nagomilanih problema.\nPrethodni tekstBNV traži smenu pomoćnika ministra\nSledeći tekstPremijer Erdogan govori o sebi: Priča o majstoru\nUDRUŽENJE NOVINARA SRBIJE REAGOVALO! Policija i tužilaštvo u Novom Pazaru da rasvetle napad na Redžepa Koraća reportera portala Indeksonline!\nPoznavalac 8. Septembra 2013. At 12:17\nTacno! Policija sam treba da HAPSI.\nKako da rade druge sluzbe ako policija ne radi svoj deo posla???


MMF u stanju šoka - KONTRAPUNKT - - MMF u stanju šoka\nPonedeljak, Maj 16, 2011 - 01:53 PM NT - 800 Reads\nJer, DSK, kako Stros-Kana zovu njegovi saradnici, bio je nesporna zvezda te organizacije. Doduše, njegov pariski nadimak, „veliki zavodnik“, progonio ga je i u Vašingtonu, a i zbog afere sa jednom nameštenicom je 2008. godine već bio u velikom sosu, a stalno je na meti ogovaranja i zbog svoje sklonosti ka ekstremnom luksuzu.\nZvezda međunarodne finansijske scene\nŠef MMF-a, sa mesečnom neto-platom od oko 35.000 dolara, i u SAD je rado sam sebe inscenirao kao „kavijar-socijalistu“. Prema američkim medijima, sa „Er fransom“ je imao specijalni sporazum koji mu je u svako doba garantovao prvoklasno mesto u avionima te kompanije. A u vašingtonskoj mondenskoj četvrti Džordžtaunu kupio je kuću od četiri miliona dolara; to je odgovaralo njegovom imidžu zvezde međunarodne finansijske scene.\nPrema ocenama međunarodnog finansijskog sveta, Stros-Kan je od početka svog mandata dobro ispolirao imidž MMF-a, i za vreme dramatične finansijske i ekonomske krize u svetu uspeo da održi ugled ove organizacije kao renomiranog međunarodnog centra koji nudi sigurnost i spas. Suvereno je manevrisao kroz finansijsku krizu. Francuski socijalista koji ima posebno dobre veze sa grčkom socijalističkom vladom, važi kao čovek čija reč se vrlo poštuje i u Berlinu i Briselu.\nPrelazni direktor – „bezlična figura“\nNo, on neće više predstavljati MMF na međunarodnim sednicama - bar ne u doglednoj budućnosti. A njegov zamenik, Džon Lipski, koji je na hitno sazvanoj sednici nadzornog odbora imenovan za prelaznog direktora, za „Vol strit džernal“ je samo „bezlična figura“. Uz to je pre nekoliko dana najavio da namerava da ode u penziju. Sve to za Boba Dejvisa, stručnjaka „Vol strit džernala“ za Međunarodni monetarni fond, znači samo jedno: „Do krize nije moglo da dođe u gorem trenutku“.\nAutori: Ralf Sina, Vašington / Saša Bojić


FHMZ: Apsolutni maksimumi za august nisu prevaziđeni - Bportal.ba - Najvažnije vijesti iz BiH\nOznačeno: august, federalni hidrometeorološki zavod, temperaturni mksimum\nIako je vrijeme godišnjih odmora: Sutra sastanak o Zakonu o krivičnom postupku\nAugust je mjesec koji je u našoj zemlji, barem kada je riječ o parlamentima, vladama, uglavnom rezerviran za godišnje odmore. Tako u ovom mjesecu nema sjednica u Parlamentarnoj skupštini BiH, ali će se ove sedmice održati konsultacije među klubovima u Domu naroda koje se tiču Krivičnog zakona. U Parlamentu FBiH je također kolektivni godišnji odmor. Ni […]\nPosted on 5. Avgusta 2019. Author Devleta Osmanagic\nVijeće ministara BiH utvrdilo je Prijedlog osnova za zaključivanje Sporazuma o finansiranju Državnog programa aktivnosti za Bosnu i Hercegovinu za 2018. godinu između Evropske unije, koju predstavlja Evropska komisija, i Bosne i Hercegovine, koju predstavlja Direkcija za evropske integracije Vijeća ministara BiH. Sporazumom se definira okvir za finansiranje Državnog programa aktivnosti za Bosnu i Hercegovinu […]


Iako naglašava da "nije baš upućen" u ono što se zbilo, Spahiu je čuo da je trebalo uhapsiti neke ljude koji su se bavili krijumačarenjem.\n"Nakon toga se desila ova gužva koja je uvek nemili događaj", kazao je on.\n"Na severu Kosova su se problemi nagomilavali godinama. Zbog političke situacije, krijumčarenja, i ostali problemi su više nagomilani. Zato postoji veća opasnost za policiju prilikom svakog sprovođenja operacija. Onda se to meša sa politikom i zbog toga nastaju ovakve stvari", mišljenje je profesora Spahiua.\n"Uvek mora da postoji neka struktura da ih organizuje. Ali, postoji neka sprega između politike i krijumčarenja koja omogućava da uvek tako nešto može da se organizuje", tvrdi Spahiu i dodaje da mir na severu ne odgovara onima koji profitiraju od situacije koja je takva kakva jeste.\n"Ko si ti akteri", kaže, "to je drugo pitanje".\n"Prethodno je bila jedna akcija na jugu Mitrovice zbog iste stvari. Kad se radi na jugu Mitrovice, onda je to narmalna policijska stvar. Kad se radi na severu, onda se to meša sa politikom. To je slučaj", zaključio je on.\nU severnom delu Kosovske Mitrovice i Zvečanu došlo je do sukoba građana koji su negodovali sa specijalnim jedinicama policije, koje su pristigle kao pojačanje.


Invazija mladih prijedorskih fudbalera na Vojvodinu - GradPrijedor.com - Portal grada Prijedora\nHome»Sport»Invazija mladih prijedorskih fudbalera na Vojvodinu\nLijepo je bilo naći se ispred kafića King na Urijama ovog prijepodneva oko 11 časova. Više od sedamdeset mladih prijedorskih fudbalera, članova FK „Radnik Urije“ i FK „Rudar Prijedor“, kretalo je na trodnevno putovanje u Vojvodinu a više od stotinu njihovih roditelja, braće, sestara, djedova i baka, došlo je da ih isprati. Kako reče otac jednog dječaka, „biće ovo prava invazija na Vojvodinu“, pa otuda i naslov ovoga članka. Na put u Zrenjanin, Beočin i Novi Sad, krenuo je kompletan omladinski pogon FK „Radnik Urije“, od dječaka rođenih 1997. godine pa do onih rođenih 2004. godine koji su po prvi put krenuli na jedno ovakvo putovanje.\nSa mladim fudbalerima otišli su i njihovi treneri Slaviša Kralj i Draženko Vujičić, te nekoliko roditelja. Generacije dječaka 2001. i 2003./04. godište u nedjelju će u Zrenjaninu učestvovati na Turniru Škole fudbala „Pjetlići“ iz tog grada. Trofejna generacija 2002. godište u subotu učestvuje na Međunarodnom turniru u Beočinu. Ekipa dječaka rođenih 1997./99. godine u subotu od 16:00 časova u Veterniku će odmjeriti snage sa selekcijom 1998. godišta FK „Vojvodina“ Novi Sad.\nZajedno sa mladim fudbalerima FK „Radnik Urije“, na put u Vojvodinu krenula je i ekipa FK „Rudar Prijedor“, selekcija dječaka rođenih 2000. godine i mlađi koje predvodi njihov trener Branko Ilinčić, a koji će učestvovati na turniru u Beočinu.\nNapomenimo i to da je dio sredstava za odlazak na turnir u Beočin obezbjedio i Fudbalski savez područja Prijedor. Treba takođe reći da će Đorđe i Lazar Nišić, mladi fudbaleri FK „Radnik Urije“ u nedjelju nastupiti za selekciju Škole fudbala „Vojvodina“ na Turniru Škole fudbala „Bambi Tošić“.\nEkspedicija mladih prijedorskih fudbalera će tokom svog boravka u Vojvodini obići i Sportski centar „Vujadin Boškov“ u Novom Sadu. Na put su mladi fudbaleri sa svojim trenerima krenuli u autobusima „VD Toursa“ a njihov povratak je predviđen u nedjelju uveče.


Otkriće naučnika: Zemlja se okreće brže nego ikad u poslednjih 50 godina - Sputnjik Srbija\n11:28 17 April 2021\nOtkriće naučnika: Zemlja se okreće brže nego ikad u poslednjih 50 godina\n19:43 09.01.2021 Preuzmite kraći link\nZemlja se kreće brže nego ikad u poslednjih 50 godina, otkrili su naučnici, i ako tako nastavi možda će biti potrebno da se na atomskim časovnicima doda „negativna prestupna sekunda“ u nekoj narednoj godini.\nNa brzinu rotacije Zemlje utiču brojni faktori, uključujući kretanje rastopljenog jezgra, okeana i promena u atmosferi. Ako nastavi da se okreće trenutnom brzinom, dužina dana u 2021. bi mogla biti za 0,05 milisekundi kraća od 86.400 sekundi koliko uobičajeno traje 24-časovni period, tvrde astrofizičar Grejem Džons i Konstantin Bajkos urednik portala „Tajm end dejt“.\n„Predviđa se da će 2021. godina biti najkraća u poslednjih nekoliko decenija. Poslednji put kada je prosečna dužina dana tokom cele godine bila manja od 86.400 sekundi bilo je 1937. godine“, navode Džons i Bajkos.\n„Ako rotacija Zemlje nastavi da ubrzava, u nekom trenutku će možda biti potrebna negativna prestupna sekunda. Ako se ovo dogodi, naši satovi bi preskočili sekundu kako bi išli u korak sa užurbanom Zemljom“, dodaju naučnici.\nOve prestupne sekunde nemaju praktičnu važnost u svakodnevnom životu, ali u određenim oblastima poput astronomije, navigacije, svemirskih letova i računarskih mreža, veoma je važno da proračuni i mere praćenja budu tačni jer i ta jedna sekunda može biti od vitalne važnosti.\nOva praksa se ipak pokazala remetilačkom u 21. veku, a posebno u uslugama koje zavise od preciznog vremenskog žigosanja ili vremenski kritične kontrole procesa. Nadležno međunarodno telo za standarde raspravljalo je o tome da li da nastavi ili ne sa ovom praksom, pri čemu velika većina zemalja podržava njeno ukidanje.\nOvo bi poremećaje u telekomunikacionim mrežama umanjilo, ali astronomi bi morali da vrše izmene kako bi se prilagodili, dok se ne doda taj prestupni sat, prenosi RTS.


Sednica Skupštine grada - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Sednica Skupštine grada\npetak, 30 decembar 2011 09:08\nPoslednja sednica Skupštine grada u 2011. godini zakazana je za danas. Pored planova poslovanja gradskih javnih i komunalnih preduzeća za 2012. godinu, odbornici će odlučivati i o napalati komunalne rente. Prema rečima predsednika gradske skupštine, Saše Milenića, ta odluka je motivisana nedavnim sporom grada i ''Elektrošumadije''.\nNajavljujući 35. redovnu sednicu Skupštine grada, predsedavajući gradskog parlamenta, Saša Milenić je istakao da je efikasnost jedan od prioriteta u radu skupštine, pa kako je rekao, nijedan akt, niti predlog neće biti prenet u 2012. godinu.\nMilenić je objasnio da će nakon poslednje sednice u ovoj godini, zakazane za petak 30. decembar, fijoke sekreterijata za skupštinske poslove ostati prazne.\nPred odbornicima će se, između ostalog, naći planovi poslovanja gradskih javnih i komunalnih preduzeća za 2012. godinu. Pored toga, odlučivaće se i o utvrđivanju naknade za uređenje gradjevinskog zemljišta, odnosno o komunalnoj renti.\nPrema Milenićevim rečima, ovaj saziv je najpre morao da se oslobodi lošeg nasledja iz prošlosti, odnosno proređenih i izuzetno dugih zasedanja. Da je reprezentativnost parlamenta povećana, a njegov rad daleko efikasniji, predsednik Skupštine grada ilustruje podatkom da će do isteka mandata biti održan bar tri puta veći broj sednica od zakonskog minimuma.\nDirektan prenos sednice možete pratiti na programu RTK od 9 časova.


Jakovljević: Regionalna liga će podići boks u Srbiji | BSS\n- Drago mi je da se i ova ideja konačno ostvaruje. Svima je jasno da je jedno ovakvo takmičenje neophodno našem sportu. Ne samo u Srbiji, već u svim državama u regionu. Pravi primer koliko je liga važna za boks jeste i Prva srpska bokserska liga koja je boksovana prošle godine. Rezultat toga bio je nikad veći broj domaćih takmičara na Zlatnoj rukavici u Vrnjačkoj Banji, ali i veoma dobre partije naših boksera. Očekujem da će Regionalna bokserska liga imati isti uticaj, ali rekao bih i još jači i bolji, jer se očekuje dosta kvalitetnih boksera iz četiri države, kao i mnogo kvalitetnih i neizvesnih mečeva – veli Jakovljević.\nU minule dve godine sudio je četiri Evropska prvenstva i bio jedan od zapaženijih sudija na tim takmičenjima. Takođe, smatra da će od kvalitetnog i poštenog suđenja umnogome zavisiti i samo regionalno takmičenje.\n- Jedna od najvažnijih stvari biće da službena lica svoj posao obave dobro. Neophodno je da suđenje bude pošteno jer će to itekako uticati na atmosferu i odnose među ekipama. Ja želim da verujem da će sve moje kolege, bez obzira iz koje države dolaze, svoj deo posla obavljati kvalitetno i ispravno. Takođe mi se dopada i sistem delegiranja sudija koji će se sprovoditi kao što je to radilo u Boxing one ligi. Na taj način će se dobiti najbolja moguća neutralnost – rekao je Momčilo Jakovljević.


Nenadić: Sa uštedama ćemo početi od sebe - ZENICAgrad.INFO\nPosted on 22. Aprila 2020. 22. Aprila 2020. By\nPremijer Kantona Sarajevo Mario Nenadić ističe da su u pitanju srednjoročne mjere, a da je s kratkoročnim mjerama, interventnom podrškom privrednicima, kantonalna vlada krenula prije mjesec. Podsjeća da je Vlada KS još početkom aprila raspisala javni poziv za sufinansiranje martovskih plaća za sve privredne subjekte kojima je zabranjen rad, a koji su uprkos tome zadržali isti broj radnika. Sa ovom mjerom će, kaže, nastaviti sve dok traje kriza.\n-Svjesni smo da je kriza posebno pogodila oblast turizma, zato je Vlada KS zadužila Turističku zajednicu da pripremi poseban set mjera. Iz sredstava od boravišne takse Turistička zajednica će izdvojiti milion KM za očuvanje radnih mjesta i likvidnosti djelatnika u turizmu. Naravno dugoročno nije održivo da Kanton plaća plate uposlenicima u realnom sektoru. Zato je naredni korak pokretanje privrede. Vlada će pripremiti Zakon o ublažavanju negativnih ekonomskih posljedica pandemije na nivou kantona. Zakon će sadržavati niz srednjoročnih mjera – ističe Nenadić.\nDodatna sredstva za realizaciju mjera, pojašnjava, osigurat će se, prije svega, unutrašnjom preraspodjelom budžeta.Volume 0%\nPočetkom maja rebalans budžeta\n– Početkom maja bit će spreman rebalans. Sa uštedama ćemo početi od sebe, odnosno tražit ćemo ih u racionalizaciji troškova u javnoj upravi, u javnim preduzećima i ustanovama. Podsjećam vas da svi članovi Vlade, premijer i ministri, jednu trećinu svojih plaća uplaćuju na poseban račun namijenjen borbi protiv koronavirusa. Predviđamo da će se zbog smanjenog priliva sredstava budžet smanjiti za oko 100 miliona KM, tako da, nažalost, ove godine nećemo moći da realizujemo neke planirane projekte. Svako ministarstvo mora odrediti prioritete i tih prioriteta ćemo se držati. Također, htio bih ovom prilikom naglasiti da imamo namjeru da ispoštujemo sve kolektivne ugovore. Isto tako, ove godine smo povećali brojna socijalna davanja i ne planiramo ih sad smanjivati – kaže premijer KS.\nSaradnja svih nivoa vlasti\n– Bitno je naglasiti da set mjera koje ćemo sutra razmatrati dopunjuje Zakon o ublažavanju negativnih ekonomskih posljedica u Federaciji BiH. Vlada KS je bila jedan od partnera u kreiranju ovog zakona i planiramo nastaviti da koordiniramo naše mjere sa Vladom FBiH. U kriznim situacijama jako je bitna saradnja svih nivoa vlasti. Naravno, moramo biti svjesni da saniranje posljedica pandemije na privredu nije posao koji će trajati pola godine ili godinu dana.\nAnalitičari već danas govore o najtežoj ekonomskoj krizi od Drugog svjetskog rada i nezahvalno je u ovom trenutku predviđati kako će se stvari odvijati. U ime Vlade Kantona Sarajevo želim ipak uvjeriti građane da ćemo uložiti maksimalne napore da naš kanton, naši privrednici i radnici izađu iz ove situacije koliko-toliko bezbolno – poručuje Nenadić.\nPrevious Post: Naučnici otkrili više vrsta novog koronavirusa\nNext Post: Uposlenik u institucijama BiH prevarom uzeo više od 12.000 KM


Pripadnici Sirijskih demokratskih snaga sa pripadnicima Islamske države koji su napustili poslednje uporište u Siriji\nKomandanti snaga u Siriji, koje podržavaju Sjedinjene Države, saopštili su da je u toku žestoka borba za poslednji deo teritorije pod kontrolom Islamske države u Siriji.\nZvaničnik Sirijskih demokratskih snaga (SDF) prethodno je rekao za novinsku agenciju Rojters da se očekuje da će bitka blizu granice sa Irakom biti "odlučujuća".\nOko 15 hiljada pripadnika snaga koje podržavaju Sjedinjene Države su u petak veče krenuli u poslednju ofanzivu na malo uporište Islamske države u sirijskom selu Baguz, a pomažu im američki i koalicioni ratni avioni i artiljerija.\nDo subote ujutro, zvaničnici su bili uvereni da ofanziva neće još dugo trajati, uprkos žestokoj borbi.\n“Očekujemo da će uskoro sve biti završeno", tvitovao je portparol Sirijskih demokratskih snaga Mustafa Bali.\nBali je prethodno rekao Glasu Amerike da se vode ulične borbe protiv pripadnika Islamske države koji brane deo teritorije na kojoj se nalaze šatori i srušene zgrade.\n“Koristi se teško naoružanje. Esktremisti i dalje postavljaju improvizovane eksplozivne naprave i bombe eksplodiraju dok Sirijske demokratske snage napreduju", rekao je Bali.\nPortparol kurdskih vojnih snaga (YPG), koje takođe učestvuju u borbi protiv Islamske države, saopštio je da su povređena najmanje četiri pripadnika snaga, kojima pomažu SAD. Zvaničnici Sirijskih demokratskih snaga naveli su da je ubijen veliki broj pripadnika Islamske države, ali nisu precizirali o kojoj brojki je reč.\nPrema procenama koalicionih snaga, od pre više od nedelju dana, u Baguzu se nalazilo oko 300 pripadnika ISIS-a i nekoliko hiljada civila. Međutim, prema navodima Ujedinjenih nacija, više od 13 hiljada civila napustilo je Baguz samo tokom protekle nedelje. Veliki broj civila krio se u tunelima.\nKonačna ofanziva na Baguz pokrenuta je samo dan nakon što je predsednik Donald Tramp rekao američkim vojnicima da je osvojen poslednji deo kalifata Islamske države.


Terms & Conditions - UniversumX\nStrogo je zabranjeno preuzimanje sadržaja, vijesti ili slike, bez dozvole izdavača. Sadržaj na portalu vijesti-bih.info zaštićen je u skladu sa Članom 3. Zakona o autorskom pravu i srodnim pravima BiH . Korištenjem sadržaja u bilo koje druge svrhe (kopiranje, prijepis, distribuiranje, itd.) bez odobrenja, postupate protivno Zakonu o autorskom pravu i srodnim pravima BiH, te podliježete sankcijama.\nKomentari odražavaju stavove njihovih autora, a ne nužno i stavove internet portala vijesti-bih.info. Portal vijesti-bih.info zadržava pravo da obriše komentar bez najave i objašnjenja. Zbog velikog broja komentarav vijesti-bih.info nije dužan obrisati sve komentare koji krše pravila. Kao čitalac također prihvatate mogućnost da među komentarima mogu biti pronađeni sadržaji koji mogu biti u suprotnosti sa vašim vjerskim, moralnim i drugim načelima i uvjerenjima.


Neosvojivi "Enfild" - Liverpul zasluženo u finalu! - Sportske.net\nNeosvojivi "Enfild" - Liverpul zasluženo u finalu!\nŠpanski timovi su prekinuli dominaciju nad engleskim, agresivni Liverpul je danas savladao Viljareal sa 3:0 i tako je nadoknadio 0:1 iz prvog meča.\nSoldado udario Lovrena, zaslužio je crveniNajbolji motivator na svetu - Klopove reakcije nemaju cenu!Liga Evrope (sastavi)Belgijski napadač otpisao Liverpul i Totenhem!Odlične vesti za navijače Liverpula - Poslate ponude za dva Nemca!\nSan Lige šampiona kada je Liverpul u pitanju daleko je samo jednu utakmicu, pošto su danas uspeli da se plasiraju u finale Lige Evrope pobedom na "Enfildu" protiv Viljareala sa 3:0 nadoknadivši tako neugodnih 0:1 iz Španije.\nReklo bi se, sasvim zaslužena pobeda Liverpula koji je visokim presingom često terao odbranu Viljareala na greške, agresivnošću na sredini terena igrači Liverpula su uspevali da dođu do poseda i da u nekoliko dobrih akcija ugroze gol Viljareala. Na kraju su tri puta uspeli da savladaju golmana Areolu, dovoljno za prolazak u finale.\nNajavljivao je Jirgen Klop agresivnu igru svog tima od samog starta, što se ispostavilo kao tačno. Sjajni Emre Čan je uneo dosta živosti na sredini terena, bio je pravo osveženje za tim nakon pauze zbog povrede.\nSedam minuta je bilo potrebno Liverpulu da postigne gol, tačnije, učinio je to Bruno Sorijano. Nakon centaršuta Klajna sa desne strane lopta je otišla na levu gde je bio Firmino, Brazilac je ubavio loptu u sredinu a Bruno Sorijano u pokušaju da preseče loptu nespretno ju je ubacio u svoj gol - 1:0.\nNekoliko minuta kasnije šansa za Lalanu, šutirao je pored gola iz kaznenog prostora Viljareala, a nakon toga do kraja poluvremena i nije bilo previše dobrih prilika na obe strane. Liverpul je imao nekoliko poluprilika, ali odbrana Viljareala je uspela da odoli do kraja poluvremena.\nBitan detalj desio se i kada je Soldado nakon kontakta sa Lovrenom pao, zatim i udario hrvatskog fudbalera po nozi, ali je prošao samo sa žutim kartonom.\nJoš bolja igra Liverpula u drugom poluvremenu, Staridž je bio velika pretnja, a upravo je on uspeo da dovede Liverpul do velike prednosti od 2:0.\nIgrao se 63. minut, Staridž je primio loptu od strane Firmina, pucao je u desnu stranu, a lopta se od stative odbila u gol - 2:0.\nSamo 8 minuta kasnije veliki hendikep za Viljareal, ostali su sa igračem manje pošto je Viktor Kasai pokazao svom imenjaku Ruizu drugi žuti karton.\nMoramo istaći da je u ovim trenucima Firmino bio prosto briljantan, imao je nekoliko veoma dobrih, brazilskih poteza kojima je oduševljavao publiku. Ipak, Viljareal bi sa jednim golom mogao da prođe u narednu fazu, ekipa Jirgena Klopa nije smela da se opušta u tim trenucima.\nSve je bilo rešeno u 81. minutu kada je Lalana rezervisao Liverpulu kartu za Bazel. Firmino je ubacio loptu u peterac, tamo je bio Staridž koji upošljava Lalanu, a ovaj je bez problema smešta u mrežu - 3:0. Ofsajda definitivno nije bilo jer je Musaćo ostao na gol-aut liniji.\nRutinskom igrom Liverpul je priveo meč kraju, gledaćemo ih u Bazelu 18. maja protiv još jačeg protivnika, Sevilje (danas savladala Šahtjor), koja NIKADA nije izgubila u finalima Lige Evrope, a igrala ih je 4 puta u zadnjih 10 godina, ove godine igraće i peti put.


U KC Beograd otvorena laboratorija za testiranje na covid 19, uskoro i u Nišu - JuGmedia\nU KC Beograd otvorena laboratorija za testiranje na covid 19, uskoro i u Nišu\nU Kliničkom centru Srbije danas je otvorena nova laboratorija „Vatreno Oko“, donacija Kine u borbi protiv koronavirusa, koja će raditi 2.000 testova na Kovid 19 dnevno, a u Nišu je u toku formiranje isto takve laboratorije u kojoj će moći da 1000 testva na dnevnom nivou.\nOtvaranju laboratorije prisustvovala je premijerka Ana Brnabić, ministar zdravlja Zlatibor Lončar, direktor Klinike za infektivne i tropske bolesti KCS dr Goran Stevanović, gradonačelnik Beograda Zoran Radojičić, ambasadorka Kine u Srbiji Čen Bo i kineski stručnjaci koji se nalaze u Srbiji.\n„Jako važan dan za Srbiju, ne smo borba za kovid 19, nego ono što mi želimo da radimo u Srbiji a to je digitalizacija zdravstva. Pokazali smo da imamo odličan sistem, naučnike, inženjere, odlične prijatelje u trenucima kada nam je bilo najpotrebnije“, rekla je Brnabićeva.\nU novoj laboratoriji će raditi 40 zdravstvenih radnika, molekularnih biologa, u tri smene, sedam dana u nedelji.\nPre nekoliko dana na beogradski aerodrom „Nikola Tesla“ avion „Er Srbije“ dopremio je dve najmodernije laboratorije koje je Kina poklonila Srbiji kao pomoć u borbi protiv virusa korona.\nTa pomoć omogući će Srbiji da poveća kapacitete za testiranje, što će znatno uticati da se pokrije „lepeza“ ljudi koji treba da se testiraju.\nRadovi na izgradnji laboratorije počeli su 25. marta i završeni su u rekordnom roku.\nObjekat je projektovan kao posebna celina i ima 750 kvadratnih metara, a laboratorija je potpuno automatizovana, sa SCADA i BMS sistemom.\n„Po broju testiranja danas, Srbija je među vodećim zemljama u ovom delu Evrope. Sa ovim dodatnim kapacitetima, mimslim da ćemo biti među prve dve zemlje u regionu. Ovo će nama omogućiti da brzo krenemo u testiranje na antitetela, uradimo ozbiljnu epidemilošku studiju. Nakon cele borbe sa kovidom 19, imaćemo zaista najbolju i najsavremeniju laboratoriju u ovom delu Evrope, koja će nam omogućiti sutra razgovore sa BGI, oko toga kako da mi ovde imamo najnapredniji institut za istraživanje i razvoj“, navela je Brnabićeva.\nIzgorela dva automobila u Lebanu\nLeskovčani ne odustaju od letovanja u Grčkoj, turistički radnici našli rešenje za već uplaćene aranžmane


Kaspersky Lab najavio komercijalnu dostupnost Kaspersky operativnog sistema – ICT Vesti\nKaspersky Lab najavio komercijalnu dostupnost Kaspersky operativnog sistema\n13. Februara 2017. Aktuelno, Razno, Vesti 0 Comments\nKompanija Kaspersky Lab danas je objavila dostupnost sopstvenog operativnog sistema, KasperskyOS, specijalizovanog operativnog sistema kreiranog za ugrađene sisteme sa strogim sajber bezbednosnim pravilima. KasperskyOS značajno smanjuje šanse za pojavu nedokumenotovane funkcionalnosti i time umanjuje rizik od sajber napada. Veliki projekat, koji su najtalentovaniji stručnjaci iz kompanije Kaspersky Lab stvarali 15 godina, sada je komercijalno dostupan za proizvođače originalne opreme (OEM), sisteme za onlajn upravljanje podacima (ODMS), sistemske integratore i programere širom sveta. Ključne karakteristike operativnog sistema su prilagođene za telekomunikacionu i automobilsku industriju, kao i za kritičnu infrastrukturu.\nKasperskyOS predstavlja sigurno okruženje za ugrađene sisteme i IoT uređaje koji u sve većoj meri bivaju izloženi sajber napadima. U modernom povezanom svetu, gde se IoT uređaji koje koriste potrošači koriste u kritičnim infrastrukturama, i kontrolišu mnoge aspekte našeg svakodnevnog života, neophodno je praktikovati ozbiljan pristup bezbednosti. Sistem je zasnovan na novom mikrokernelu, koji je u potpunosti razvijen u kompaniji i koji koristi već ustanovljene principe razvoja zasnovane na bezbednosti, kao što su „Separation Kernel” i „Reference Monitor”. KasperskyOS je dizajniran na taj način da ne rešava samo bezbednosne probleme, već se takođe bavi i organizacionim i poslovnim izazovima koji se odnose na obezbeđivanje razvoja aplikacija za ugrađene sisteme.\nAndrej Dukvalov (Andrey Doukhvalov), direktor sektora za moderne tehnologije i glavni bezbednosni arhitekta u kompaniji Kaspersky Lab, izjavio je: „Ideja za KasperskyOS pojavila se pre 15 godina kada je mali tim stručnjaka diskutovao o pristupu koji će učiniti nemogućim da se izvrši nedokumentovana funkcionalnost. Dalja istraživanja su pokazala da je takav dizajn veoma teško implementirati u okruženju konvencionalnog operativnog sistema, opšte namene. Kako bismo to rešili, odlučili smo da napravimo sopstveni operativni sistem koji prati univerzalno privaćena pravila bezbednosnog razvoja, ali i uvodi mnoge jedinstvene karakteristike, što ga čini ne samo bezbednim, već mu omogućuje da relativno lako bude primenjen u aplikacijama kojima je zaštita najpotrebnija”.\nJevgenij Kasperski (Eugene Kaspersky), predsednik i izvršni direktor kompanije Kaspersky Lab, prokomentarisao je: „Naš OS je počeo onda kada su virusi bili najozbiljniji sajber bezbednosni problem, mnogo pre nego što su se pojavili kompleksni napadi na industrijske sisteme i pre apsolutne zavisnost od kompjuterskih sistema u svakom aspektu našeg života. Tada koncept „bezbednost bez granica” svakako nije bio na dnevnom redu sve brojnije IT publike. Još na samom početku smo shvatili da bi dizajniranje sopstvenog operativnog sistema bio ogroman poduhvat, projekat koji će zahtevati ogromne resurse i to mnogo godina pre nego što bi se komercijalizovao. Danas vidimo jasan zahtev za pojačanom bezbednošću u kritičnoj infrastrukturi, telekomunikacionoj i finansijskoj industriji, kao i kod potrošačkih i industrijskih IoT uređaja. U početku je to bila rizična investicija koju nijedan drugi bezbednosni vendor nije imao hrabrost da sprovede. Ali danas, zahvaljujući našim naporima, imamo proizvod koji obezbeđuje maksimalan stepen imuniteta na sajber napade, proizvod baziran na principima koji se mogu nezavisno potvrditi.“\nKasperskyOS je dizajniran tako da omogući programima da izvrše samo dokumentovane operacije. Razvijanje aplikacije za KasperskyOS zahteva stvaranje „tradicionalnog“ koda, kao i strogu bezbednosnu politiku koja definiše sve vrste dokumentovane funkcionalnosti. Samo ono što je definisano ovim politikom može biti izvršeno, uključujući i funkcionalnost samog operativnog sistema. Takav pristup se tokom procesa razvoja KasperskyOS pokazao kao vremenski dosta zahtevan, ali programerima aplikacija nudi izvesnu prednost: sigurnosna politika može da se razvija paralelno sa stvarnom funkcionalnošću. Sama funkcionalnost zapravo može odmah biti testirana: greška u kodu znači nedokumentovano ponašanje koje je blokirao operativni sistem. Ono što je najvažnije, razvoj bezbednosne politike može se prilagoditi prema poslovnim potrebama: sigurnost može da se prilagodi u zavisnosti od potreba aplikacija, a ne obrnuto.\nAndrej Nikišin (Andrey Nikishin), direktor sektora za moderne tehnologije poslovnog razvoja, prokomentarisao je: „Ne postoji stvar kao što je stopostotna sigurnost, ali KasperskyOS garantuje našim klijentima 99 odsto sigurnosti. Tehnički govoreći, u veoma složenom okruženju, pokušaji ubacivanja određenog koda u naš sistem ne mogu biti uspešni. Naša prednost leži u tome što je KasperskyOS imun na današnje sajber pretnje, budući da sigurnosni kodeks, koji je sastavni deo svake aplikacije, ne dokumentuje zlonamerne operacije, pa tako i napad neće moći da bude sproveden.”\nKasperskyOS je dostupan za proizvođače originalne opreme (OEM), sisteme za onlajn upravljanje podacima (ODMS), sistemske integratore i programere širom sveta. Uspešni projekti su već sprovedeni sa ruskim sistemskim integratorom Kraftway (ruter sigurne mreže), SISGO (ojačana bezbednost za PikeOS operativni sistem sa Kaspersky sistemom bezbednosti) i evropskim sistemskim integratorom BE.services. S obzirom na to da je ovo jedinstveni projekat koji je prilagođen za svakog kupca, cena KasperskyOS varira u zavisnosti od njihovih zahteva. Više informacija o KasperskyOS, Kaspersky Secure Hypervisor i Kaspersky Security System platformama, kao i kontakt informacije za potencijalne kupce, dostupne su na veb stranici kompanije. Tehničke informacije dostupne su na stranici Securelist.com. Dodatne informacije možete pronaći na blogu Jevgenija Kasperskog.\nkaspersky operativni sistem, kaspersky os, kaspersky srbija


16.04.2020 u 15:22\nKorona ušla u Bondstil\nKosovska Mitrovica – U Bondstilu pregledaju sve ljude koji ulaze u bazu, a ako su to lokalni izvođači radova s Kosova i pokažu simptome ili su bili izloženi virusu, ulazak im nije dozvoljen, ističu za „Politiku” u Informativnoj bazi KFOR-a. Ove mere su na snazi i zbog činjenice da je prošle nedelje jedan od Albanaca iz sela kod Uroševca, koji je radio kao vozač u američkoj bazi, preminuo od posledica kovida 19. Taj šezdesetpetogodišnjak je, po pisanju „Gazete ekspres”, radio nedelju dana pošto je osetio simptome virusa, tako da postoji bojazan da je zarazio ljude s kojima je bio u kontaktu, ali i da bi se krug inficiranih mogao proširiti na pripadnike Kfora. Potom je gradonačelnik Gnjilana Ljutfi Haziri izvestio da su u ovoj opštini zabeležena dva slučaja zaraženih virusom korona i da je reč\nRošića nema na snimcima 20 kamera u Kosovskoj Mitrovici\nKosovska Mitrovica - Ni na jednom snimku koji su kao dokazni materijal predočeni uz 12.500 stranica optužujućeg materijala, a skinuti su sa 20 kamera u severnoj Kosovskoj Mitrovici, ne vidi se Marko Rošić, optuženi za umešanost u ubistvo Olivera Ivanovića u januaru 2018. godine. Ovo za „Politiku” naglašava Mahmut Haljimi, advokat Marka Rošića, kojeg su pripadnici Rosu uhapsili 23. novembra 2018. godine. Advokat Haljimi naglašava da je snimke sa video-nadzora dobio od novopostavljenog tužioca Blerima Jusufaja, koji je po penzionisanju Sulja Hodže došao na mesto kosovskog specijalnog tužioca. „Tek posle više zahteva dobio sam snimke sa kamera, na kojima se ni na jednom mestu ne vidi Marko Rošić. Na snimku su detaljno prikazana prethodna tri meseca, i nigde, ni u obrisima nema mog\nAlbanska roba preplavila sever KiM\nKosovska Mitrovica – Kakva god da bude konačna odluka premijera privremenih kosovskih institucija Albina Kurtija po pitanju potpunog ukidanja taksa i sve ozbiljnijeg pritiska Amerike da to učini, jedna posledica jednostranih mera Prištine mogla bi trajno da ostane „na snazi”. Čak i da koaliciona vlada Samoopredeljenja i DSK povuče sve trgovinske barijere, a ne samo one koje se odnose na sirovine, roba koju plasiraju albanski privrednici južno od Ibra, pa i iz Albanije, već je pronašla put do dela tržišta u srpskim sredinama, čak i na severu Kosova i Metohije. To je efekat posle skoro 16 meseci od kada je vlada Ramuša Haradinaja uvela takse i pokrenula svojevrstan „trgovinski rat”, a mogao bi da se tumači i kao jedan od motiva zbog kojih je Priština tako dugo ignorisala čak i upozorenja\n09.02.2020 u 12:09\nNeizvestan nastavak suđenja za umešanost u ubistvo Ivanovića\nKosovska Mitrovica – Suđenje šestorici Srba iz Kosovske Mitrovice, koje specijalni tužilac Sulj Hodža tereti da su umešani u ubistvo Olivera Ivanovića, biće održano 11. februara, u specijalnom sudu u Prištini, kada bi optuženi trebalo da se izjasne o navodnoj krivici. Međutim, advokat jednog od optuženih Nedeljka Spasojevića, Faruk Korenica, za „Politiku” kaže da je pod znakom pitanja da li će se nastaviti proces s obzirom na „neprofesionalno ponašanje tužioca” koji „još uvek nije poništio prvu optužnicu, a uz drugu nije dostavio dokaze iz obrazloženja optužnice”. „Druga, u kojoj se očigledno ništa nije promenilo u odnosu na prvu, napisana je na 47 strana, ali su nam dostavljeni navodni dokazi na 12.500 stranica, gde stvarnih dokaza nema. Kad vi nekog optužujete, vi nabrajate iskaze\n29.01.2020 u 17:15\nPodrška Srbima u Crnoj Gori sa severa Kosmeta\nKosovska Mitrovica - Više hiljada ljudi sa Kosova i Metohije učestvovalo je u molebanu i litiji koja je išla od Zvečana do Kosovske Mitrovice, u znak podrške Mitropoliji crnogorsko-primorskoj i pravoslavnim vernicima u Crnoj Gori, izražavajuci neslaganje sa spornim Zakonom o slobodi veroispovesti. Večernja služba je počela u 16 časova u Hramu Svetog Đorđa u Zvečanu, a onda je u krstonosnom hodu, više hiljade vernika, predvođenih vladikom Raško-prizrenskim Teodosijem i sveštenstvom Raško-prizrenske eparhije krenulo ka Kosovskoj Mitrovici, gde se molitvena litija slila u jednu. Građani su na čelu kolone nosili transparente na kojima je pisalo „Nedamo svetinje”, kao i „Podrška Crkvi i narodu Crne Gore”. Sa ikonama i crkvenim barjacima u rukama, žitelji opština Zvečan, Leposavić i\n15.01.2020 u 21:00\nPriština istragu koristi za upade na sever KiM\nKosovska Mitrovica – Dve godine se sutra navršavaju od ubistva lidera GI SDP Olivera Ivanovića u skoro samom centru Kosovske Mitrovice, a bilans čitave istrage koju je pokrenula Priština jeste konfuzija s izmenjenom optužnicom protiv šestoro Srba, koji još uvek u pritvoru čekaju početak suđenja. Naime, kosovske privremene institucije su tek 2. decembra prošle godine podigle prvobitnu optužnicu, da bi specijalni tužilac Sulj Hodža dodao i drugu, i to uoči samog ročišta zakazanog za 30. decembar. Na taj način suđenje je odloženo za 11. februar 2020, a na optuženičkoj klupi naći će se Nedeljko Spasojević, pripadnik kosovske policije, koji je od novembra prošle godine u pritvorskoj jedinici u Podujevu, kao i Marko Rošić, mladić koji je u decembru iz zatvora u Grdovcu kraj Podujeva prebačen\n03.01.2020 u 21:56\nDok je crkve i zvona, biće i Srba\nIstok – Širom otvorena kapija porte Svetih apostola Petra i Pavla, hrama Srpske pravoslavne crkve u Istoku, varošici podno obronaka Mokre gore, u ravnoj i plodnoj Metohiji. Policajac u kosovskoj uniformi traži nam dokumenta. U smeni je 12 sati, čuva svetinju u centru varoši u kojoj je od 2014. godine otac Nebojša (Sekulić) s popadijom i četvoro dece. Gavrilo, Petar, Andrej i Đorđe, gde je najstarijem devet godina, a među njima razlika po tri, jedina su srpska deca ovde. Pred nas izlazi otac Nebojša, nastojatelj crkve sagrađene 1933. godine, koja se grandiozno bela digla u nebesa. Među četinarima prkosi zlim vremenima koja je snađoše 1999. kada je delom spaljena i oskrnavljena, a parohijski dom u potpunosti izgoreo. Palile je komšije, jurišale na hram ne samo tada pred očima\nZa mesec dana 200 napada na Srbe i njihovu imovinu\nPosle učestalih obijanja kuća u Gračanici, u jednoj od većih srpskih sredina na centralnom Kosovu, gde lopovi odnose novac i dragocenosti iz kuća, gradonačelnik Srđan Popović sastao se juče sa predstavnicima Kfora i kosovske policije. Samo protekle nedelje u Gračanici je obijeno šest kuća, a u toku jučerašnjeg dana, dok je trajao sastanak rukovodstva opštine sa bezbednosnim strukturama, obijena je jedna prodavnica, navode za „Politiku” izvori iz ove srpske sredine. Gradonačelnik je zatražio pojačanu zaštitu za srpski narod, koji je prethodno najavio da će se samoorganizovati. Kako za naš list ističe Srđan Popović, iz policije mu je juče potvrđeno da su pripadnici ove formacije „na tragu lopovima”.\nPresuda Ivanu Todosijeviću je nastavak etničkog čišćenja srpskog naroda drugim sredstvima. Ovako u razgovoru za „Politiku” lider Srpske liste Goran Rakić komentariše odluku Prištine da se poslaniku najuticajnije političke snage Srba s Kosmeta, zbog izjave da je slučaj „Račak” izmišljen, izrekne kazna od dve godine zatvora. Najoštrije osuđujući takvu odluku, predsednik SL-a ukazuje da albanski mediji sprovode progon nevinih ljudi i najavljuje mogućnost da predstavnici srpskog naroda napuste kosovske institucije od centralnog do lokalnog nivoa, ako presuda Todosijeviću bude proglašena pravosnažnom. Takođe, Rakić potvrđuje poruku koju je u ime Srpske liste uputio, na dan kada je osuđen Todosijević, da Srbi nisu odustali od ideje da sami formiraju Zajednicu srpskih opština (ZSO), ali i da će o